Beograd: Žene u crnom se sećaju stradanja Vukovara\nNevladina organizacija Žene u crnom organizovala je na Trgu Republike Beogradu mirovnu akciju "Nikada nećemo zaboraviti zločine u Vukovaru", kojom je obeleženo 28 godina od pada Vukovara, nakon 87 dana opsade tog grada od strane Jugoslovenske narodne armije (JNA) i srpskih paravojnih formacija.\nAktivistkinje i aktivisti su zapalili sveće i nosili transparent sa porukom "Odgovornost".\n"Povodom 28 godina od pada Vukovara, podsećamo da je 25. avgusta 1991. godine napadom JNA iz vazduha, sa zemlje i sa Dunava, počeo 'pakao Vukovara'. 19. septembra 1991. veliki broj Beograđana, bacajući cveće pred tenkove, ispratio je Prvu gardijsku oklopnu diviziju JNA u rušilački pohod na Vukovar. Kao jedan od najsramnijih događaja u istoriji Beograda, on je prekriven zavetom ćutanja i poricanja", navele su ranije Žene u crnom u saopštenju.\nFHP Dosije: Kako se JNA svrstala na srpsku stranu\nOne su najavile i da će 19. novembra prisustvovati komemoraciji u Vukovaru.\n"Vukovar je postao simbol varvarskog uništavanja gradova u ratu... Ubijeno je više od 1.000 civila, ranjeno je više od 25.000 ljudi, dok je više hiljada bolesnih i ranjenih zarobljenika i zarobljenica prošlo kroz logore u Srbiji", navele su Žene u crnom.\nDodale su da za zločine urbicida, osnivanje logora, ubijanje i mučenje hrvatskih zarobljenika u Srbiji još uvek, kako su istakle, niko nije odgovarao.\n"Umesto nedavnog otkrivanja spomen-ploče Mladenu Bratiću, general-majoru nekadašnje JNA i komandantu Novosadskog korpusa, koji je predvodio napad na Vukovar, država Srbija i njene institucije dužne su da utvrde odgovornost vrha bivše JNA za oružani napad na Hrvatsku i pokrenu sudske postupke za zločin urbicida u Vukovaru", navodi se u saopštenju.\nDodaje se i da su srpske institucije dužne da utvrde punu istinu o nestalima otvaranjem arhiva Vojske Srbije i otkriju grobnice hrvatskih žrtava u Srbiji, pokrenu sudske postupke za osnivanje logora i za ubijanje i mučenje hrvatskih civila i vojnika u logorima u Stajićevu, Begejcima, Sremskoj Mitrovici, Aleksincu, Nišu i Beogradu.\nŽene u crnom su navele i da Srbija treba da uvaži zahtev te organizacije i Art klinike za postavljanje spomen ploča na mestima logora u Stajićevu i Begejcima i podrže druge vidove simboličkih reparacija žrtvama i njihovim porodicama i pokrenu zakonsku zabranu glorifikacije i rehabilitacije osuđenih za ratne zločine počinjene u Vukovaru i svim drugim mestima.\nViše desetina hiljada građana, zajedno sa državnim vrhom Hrvatske, učestvovalo je danas u Vukovaru na obeležavanju 28. godišnjice stradanja tog hrvatskog grada, a obeležavanju su prisustvovali predsednica Hrvatske Kolinda Grabar Kitarović i hrvatski premijer Andrej Plenković.\nHiljade građana u Vukovaru odale počast žrtvama\nZa zločine u Vukovaru Međunarodni tribunal u Hagu je optužio nekadašnjeg gradonačelnika tog grada Slavka Dokmanovića, trojicu bivših oficira JNA – Mileta Mrkšića, Veselina Šljivančanina i Miroslava Radića, i bivšeg predsednika "vlade" te oblasti Gorana Hadžića. Dokmanović je 1998. godine izvršio samoubistvo u pritvorskoj jedinici Tribunala.\nMile Mrkšić je osuđen na 20 godina zatvora, Veselin Šljivančanin pravosnažno na 10, a Miroslava Radića haški Tribunal je oslobodio krivice.


Krkobabić: Srbija bi ponovo mogla da bude veliki izvoznik kavijara - Ekonomija - Dnevni list Danas\nPočetna » Ekonomija » Krkobabić: Srbija bi ponovo mogla da bude veliki izvoznik kavijara\nKrkobabić: Srbija bi ponovo mogla da bude veliki izvoznik kavijara\n4Piše: Beta 14. maja 2020. 15.31\nFoto: Beta//Zoran Markovic/MO)\nКopredsednici Nacionalnog tima za preporod sela Srbije ministar za regionalni razvoj Milan Кrkobabić i akademik Dragan Škorić su odgovarajući na pitanja zainteresovanih za ulaganje u ribarstvo konsultovali vrhunskog stručnjaka u toj oblasti Zorana Markovića, člana Nacionalnog tima.\nOni su ukazali da je na prostorima današnje Srbije ribarstvo bilo značajan način dolaska do hrane još iz perioda praistorijskih ljudi, koji su između 35.000 i 20.000 godine pre nove ere poznavali udicu i bodljikavi harpun.\n„Riba je namirnica budućnosti, kako zbog svojih nutritivnih i preventivnih vrednosti (za kardiovaskularne, kancerogene i druge bolesti), tako i zbog činjenice da Srbija raspolaže ogromnim resursima za gajenje slatkovodnih vrsta riba“, naveo je Nacionalni tim u saopštenju.\nPodsetio je da se ribarstvo u Srbiji odvija kroz akvakulturu – gajenje riba, ribarstvo otvorenih voda i preradu riba. Akvakultura se realizuje u toplovodnim (šaranskim), hladnovodnim (pastrmskim) ribnjacima i RAS sistemima (recirkularni sistemi za proizvodnju ribe).\nProizvodnja ribe u Srbiji poslednjoj deceniji varira između 7.278 tona 2017. godine i 13.013 tona u 2011. godini. Prema količini proizvodene ribe Srbija je negde u sredini u poredjenju sa članicama EU, a manju proizvodnju od Srbije ima 12 članica EU.\nUkupna potrošnja ribe u Srbiji poslednjih godina kreće se između 35.000 i 50.000 tona godišnje, a uvoz te namirnice beleži stalni rast.\nIzvoz ribe iz Srbije uglavnom je baziran na ribljim prerađevinama (i to na preradi uvezene morske ribe) i poslednjih godina beleži značajan rast, od 697 tona u vrednosti od 4,1 milion dolara 2012. godine, do 2.095 tona, izvezene 2018. godine u vrednosti od 17,5 miliona dolara.\nКrkobabić je uakzao na neophodnost povećanja proizvodnje riba i udruživanja u specijalizovane ribarske zadruge.\n„Srbija bi ponovo mogla da bude veliki izvoznik kavijara kao pre više decenija, kada je u SAD i druge zemlje godišnje izvozila dve do tri tone tog specijaliteta po ceni od 900 dolara za kilogram i ostvarivala prihod veći od 2,5 miliona dolara. Кladovski kavijar se vekovima služio i na evropskim dvorovima. Zbog izgradnje dve đdjerdapske hidroeletrane, šansu danas ima negotinski kavijar“, rekao je Krakobabić.\n„Činjenica da se tri četvrtine ribe koju konzumiraju gradjani Srbije uveze i za to država izdvaja ogromna finansijska sredstva ukazuje na neophodnost povećanja proizvodnje, čime bi se izdvajanja za uvoz slatkovodne ribe smanjila za oko deset miliona dolara godišnje! Resursi su veliki: samo u Vojvodini je više od 100.000 hektara koje se ne mogu koristiti za druge namene, a pogodne su za izgradnju šaranskih ribnjaka“, kazao je ministra.\nKako je podsetio, proizvodnja ribe u Srbiji, prema stručnim procenama, može da se poveća za 100 odsto, uz dobro osmišljen izvoz prerađevina od slatkovodne ribe.\nКrkobabić je rekao i da treba podsticati udruživanje, jer Srbija danas ima svega tri specijalizovane ribarske zadruge.\n„U Srbiji postoje veliki neiskorišćeni raspoloživi vodeni resursi (reke, potoci, jezera, kanali, podzemne vode), a posedujemo i sirovine: pšenicu, kukuruz, ječam, soju za proizvodnju hrane za ribe. Veliki su kapaciteti i za proizvodnju ekstrudirane hrane za ribu“ rekao je Marković.\nPo proceni nacionalnog tima za preporod sela, poljoprivredno ribarsko gazdinstvo svoju egzistenciju moglo bi da obezbedi proizvodnjom najmanje 10 tona ribe, što se u uslovima pastrmske proizvodnje može ostvariti na površini od 250 kvadarata, odnosno pet hektara šaranskog ribnjaka (u poluintenzivnoj proizvodnji), ili 1,5 hektara u intenzivnoj proizvodnji.\nUlaganja u ribnjake zavise od konfiguracije terena, kvaliteta zemlje, blizine izvora za vodosnabdevanje, blizine puta i mogućnosti „kačenja“ na elektro mrežu, vrste materijala od kojih se gradi… Uložena sredstva u izgradnju ribnjaka se mogu vratiti za četiri do šest godina, smatraju stručnjaci Nacionalnog tima\nU proizvodnji riba sa više od 90 procenata dominiraju šaran i kalifornijska pastrmka. Pored te dve vrste, gaji se: som, smudj, štuka, beli i sivi tolstolobik, beli amur, babuška i linjak na šaranskim ribnjacima i potočna pastrmka, mladica i lipljan na pastrmskim ribnjacima, kao i kečiga i sibirska jesetra u RAS sistemima.\nU izlovu iz otvorenih voda od 50-tak vrsta koje se izlovljavaju dominiraju: šaran, som, smudj, štuka, beli i sivi tolstolobik, beli amur, deverika i babuška.\nUkupne površine pod šaranskim ribnjacima u poslednjoj deceniji variraju izmedju 6.492 i 8.940 hektara (nezvanično oko 14.000 hektara), a pod pastrmskim ribnjacima izmedju 33.255 i 81.411 kavdarata (nezvanično oko 14 hektara).\nU Vojovodini je locirano čak 98 procenata šaranskih ribnjaka, a pastrmski su u brdsko planinskim područijima centralne Srbije, pre svega u zapadnoj, istočnoj i južnoj Srbiji. Privredni izlov ribe iz otvorenih voda (velikih reka: Dunava, Save i Tise) obavljaju privredni ribari, kojih ima izmedju 295 i 388.\nКako je rekao Dragan Škorić, prema raspoloživim resursima, uz dobru organizaciju i podršku države, Srbija u šaranskom ribarstvu vrlo brzo, za dve decenije, može postati ono što je Norveška u salmonidnom (pastrmskom) ribarstvu. Norveška proizvodi više ribe nego sve zemlje EU zajedno.\nNacionalni tim za preporod sela Srbije preporučuje povratnicima i svim drugim zainteresovanim gradjanima da ulažu u ribarstvo, zatim da se udruže u postojeće ili osnuju specijalizovane ribarske zadruge i na taj način omoguće svojim porodicama pristojnu i sigurnu egzistenciju.\nZa sve zainteresovane, uz savete kako se mogu udružiti, Nacionalni tim za preporod sela Srbije organizovaće stručne posete uspešnim ribnjacima kao što su: Ribnjak u Rogačici kod Bajine Bašte, u Skržutima – obodi Zlatibora, „Riboteks“ u Gornjoj Trešnjici, „Кapetanski Rit“ Кanjiža, „BioFiš“ – ribnjaci u Somboru i Baču, DTD Ribarstvo – Jazovo, Centar za ribarstvo i primenjenu hidrobiologiju „Mali Dunav“ Poljoprivrednog fakulteta u Beogradu – Grocka, u okviru koga je i Naselje praistorijskog ribara, čiji je tvorac i rukovodilac Zoran Marković.\nInicijativa za osnivanje ribarske zadruge stigla je od alasa iz Golupca, a sve specijalizovane ribarske zadruge će moći da konkurišu za podsticajna sredstva u okviru projekta „500 zadruga u 500 sela“.\nkavijar, Milan Krkobabić, ribarstvoBeograd\nStagnacija bi mogla da potraje do kraja 2021.\n14. maja 2020. u 19.00\nvulin ima opasnu konkurenciju!\n14. maja 2020. u 20.08\nKo više veruje u ove lovačke priče?\n15. maja 2020. u 06.48\nzar nije, a ja sam bio ubedjen da je srbija najveci izvoznik ikre posto je u svim mogucim oblastima znanim i neznanim najbolja u svetu pa cak i van nase galaksije\n15. maja 2020. u 07.12\nI, pored ovako sjajnih poslovnih ideja, Krkobabić drži mesto direktora Pošte, a sin mu gluvari u Privrednoj komori… Šteta!


Ambasador Belgije: Raditi na dovođenju investitora i smanjenju nezaposlenosti\nNaslovnica Evropa Belgija Ambasador Belgije: Raditi na dovođenju investitora i smanjenju nezaposlenosti\nNovi Pazar. Belgija – Ambasador Kraljevine Belgije u Srbiji Leo Daes (Leo D’aes) rekao je danas da su visoka nezaposlenost i loša infrastruktura glavni problemi Novog Pazara, kao i da se mora aktivnije raditi na privlačenju stranih investitora.\nOn je u intervjuu za radio Sto plus istakao da se prilikom prve posjete Novom Pazaru uvjerio u potencijale grada, ali i poteškoće sa kojima se suočava gradska uprava.\n“Visoka stopa nezaposlenosti se mora drastično smanjiti, kao i popraviti loša i zastarela infrastruktura. Naravno, to neće biti dovoljno za ekonomski razvoj grada, već se paralelno mora raditi na dovođenju stranih investitora, pa i belgijskih, u Novi Pazar kako bi oni učestvovali u modernizaciji industrijskog, administrativnog i ekonomskog tkiva grada”, rekao je Daes.\nOn je naglasio i da će se u budućnosti truditi da zainteresuje belgijske kompanije da ulažu u ovaj kraj kako bi na taj način doprinijeli smanjenju visoke nezaposlenosti.\nAmbasador Belgije je dodao i da njegova zemlja nema poseban budžet za finansiranje projekata razvoja nerazvijenih područja u Srbiji, već da svu pomoć pruža preko Evropske unije.\n“Mi smo aktivna članica EU i doprinosimo budžetu Unije koja je mnogo moćnija organizacija pa tako može znatno bolje da realizuje projekte nego što bi Belgija sama. Srećni smo i ponosni što je u ovom kraju realizovano puno projekata iz programa Progres, koji su pored EU, finansirale i vlade Švicarske i Srbije”, izjavio je Daes.\nOn je istakao i da je podrška radiju Sto plus jedini projekat koji je Vlada Belgije direktno finansirala i izrazio očekivanje da će se pomoć ovom mediju nastaviti i u budućnosti.


Uspješna resertifikacija „Alumine“ - Vijesti365\nHome›Biznis›Uspješna resertifikacija „Alumine“\nU savremenim uslovima poslovanja kvalitet predstavlja ključni faktor unaprjeđenja procesa rada u jednoj organizaciji. Tržišni način privređivanja, otvorenost međunarodnog tržišta i oštra konkurencija, nameću potrebu za primjenom savremenog koncepta kvaliteta. Kompanija “Alumina”, kao internacionalna fabrika, u potpunosti je posvećena međunarodnim ISO standardima i procesima koji obezbjeđuju kvalitet kao ključni faktor konkurentnosti i uspjeh na tržištu.\nRadislav Filipović, pomoćnik direktora za strategiju, razvoj i tržište u „Alumini“ kaže da „Alumina“ kao kompanija svjetskog ugleda mora da vodi računa o svim procesima koji se odvijaju, kako sa aspekta unutrašnjeg poslovanja, tako i sa aspekta zahtjeva tržišta, odnosno kupaca.\n„Mi smo redovno u proteklom periodu imali audite od strane naših kupaca. Kad dođe sertifikaciona kuća da obavi eksternu provjeru prinuđeni smo da slijedimo sve instrukcije i sve procedure koje smo propisali i da ih unaprjeđujemo kako bi svi procesi bili bolji iz godine u godinu“, navodi Filipović.\nSistem kvaliteta u kompaniji „Alumina“ pod budnim je okom ne samo kupaca, nego i sertifikacionih kuća koje prate i kontrolišu procese u ovoj fabrici.\nIgor Panin, direktor „Quality Austria Center“ za region Balkana navodi da je „Alumina“ njihov klijent od 2012. godine.\n„“ Alumina“, odnosno tadašnji „Birač“ je imao standard ISO 9001 i mi smo praktično saradnju krenuli sa sertifikacijom osnovnog, bazičnog, sistemskog standarda koji govori o poslovanju organizacije. U to vrijeme smo dodali sertifikaciju za tadašnju Energoliniju, odnosno energanu i standarde ISO za proizvodnju energije. Kada je u pitanju ekologija i taj segment je pokriven“, navodi on.\nPanin ističe da su se u međuvremenu pojavile nove verzije standarda, te da je 2015. godine izašla nova verzija 9001-2015, 14001-2015.\n„Pamtim ono vrijeme, 2013. godine kada smo imali pregršt dokumenata, pisanih procedura, opširnih opisa. Sada je sve mnogo kalše. Kažu da je nešto lakše napraviti ispočetka, nego modifikovati, kompanija „Alumina“ je pokazala da i to uspješno radi, trudeći se prije svega da svojim zaposlenim olakša razumijevanje standarda menadžmenta sistema, 9001 i 14001. I tu se zaista vidi napredak iz godine u godinu“, naglašava Panin.\nSavremeni koncept kvaliteta ističe kupca kao jedinog mjerodavnog za ocjenu kvaliteta. Samim tim uspjeh na tržištu obezbjeđuju samo oni koji proizvode prema zahtjevima kupaca. Takođe, veoma je bitna svijest ljudi, jer kvalitet predstavlja odgovornost svih zaposlenih.\nPananin dodaje da „Alumina“ ima ozbiljne kupce, inostrane kupce koji redovno dolaze u kontrole.\n„Nama, „Qualti Austria Center“ sertifikacionoj kući, je cilj da zajedno sa „Aluminom“ dođemo do nekih dobrih ideja. Zajedno možemo da napravimo veliki iskorak naprijed. Kod „Alumine“ cijenim to što svake godine želi da napravi korak dalje, ne samo po pitanju profita ili prihoda, već i po pitanju grešaka koje se dešavaju u svakoj kompaniji. Smisao standarda jeste da se nauče neke lekcije, te da se greške ne ponavljaju“, kaže on.\nS obzirom na situaciju s korona virusom, eksterni auditi su, kažu u menadžmentu „Alumine“, prilagođeni aktuelnim prilikama. Posljednjom provjerom, odnosno resertifikacijom fabrike za standarde ISO 9001:2015 i ISO 14001:2015. potvrđeno je da je „Alumina“ u potpunosti primjenila ove standarde, što osigurava ispunjenje očekivanja i zahtjeva kupaca.\nFilipović pojašnjava da u ovom periodu dok je bio određeni zastoj u smislu posjeta izazvanih pandemijom covid-a, nije bilo audita od strane kupaca.\n„Održali smo nekoliko internih audita i nastojali da održimo naše procese na zavidnom nivou što je potvrdila i ova eksterna provjera. Ostvarili smo zadovoljavajući rezultat tokom te eksterne provjere uz par napomena za poboljšanje procesa. Sve drugo je bilo na zadovoljavajućem nivou“, kaže Filipović.\nKompanija DMDE postala lider u oblasti transporta u BiH


Radovima nikad kraja - Užicka Republika Press\nIako je po prvobitnom planu trebalo da radovi u ulici Vukole Dabića budu završeni, opet je zapelo. Koordinacija svih javnih preduzeća još uvek nije na zadovoljavajućem nivou kako bi se pratio intenzitet kompletne zamene instalacionih mreža i izveli površinski radovi.\nPored zamene kanalizacionih i toplovodnih priključaka, koji prvobitno nisu bili u planu jer nije bilo uvida u stvarno stanje, radove konstantno usporavaju loše vremenske prilike jer u kišnim danima izvođenje radova je nemoguće pa na uslove čeka i JKP Niskogradnja, koje je zvanični izvođač ovih radova.\n„Mimo svega, stiglo se do nivelacije trase pa će postavljanjem kolovoza, trotoara i ivičnjaka ova ulica dobiti potpuno nov izgled a na zadovoljstvo i vozača i pešaka u saobraćaj će biti puštena najkasnije krajem avgusta meseca“, kaže direktor JP „Užice razvoj“, Nikola Maksimović.\nIako je saobraćajnom signalizacijom saobraćaj u ovoj ulici obustavljen, nije mali broj vozača koji se na to ne obaziru a ni onih koji su ovde parkirali svoja vozila jer smatraju da ne ometaju radove čije izvođenje ne vide.


RS opredijeljena za reformu obrazovnog sistema\n23.09.2019 / 14:24 Obrazovanje - Cvijanović - Eslik\nInstitucije Republike Srpske čvrsto su opredijeljenje za reformu obrazovnog sistema s ciljem njegovog unapređenja i modernizacije, istakla je entitetska predsjednica Željka Cvijanović tokom razgovora s direktorkom Agencije za međunarodni razvoj Sjedinjenih Američkih Država za BiH (USAID) Nensi Eslik.\nCvijanović je naglasila da je razvojna šansa tog bh. entiteta vezana za obrazovanje, te da mlade generacije treba usmjeravati da stiču znanja koja su potrebna za zanimanja budućnosti i prilagođena savremenim potrebama tržišta rada.\nNa sastanku u Banjoj Luci je razgovarano o trenutnim aktivnostima koje misija USAID provodi u RS, s posebnim akcentom na programe koji se odnose na obrazovanje, među kojima i projekat "Unapređenje osnovnog učenja i obrazovanja u BiH", uspostavljanje STEM učionica.\nCvijanović je, kako je saopćeno iz njenog kabineta, izrazila punu podršku svim programima USAID-a koji se realizuju u RS-u, naročito kada su u pitanju projekti u sektoru obrazovanja, kao i programi podsticanja razvoja preduzetništva kod mladih.\nSastanku su prisustvovali i ministarica prosvjete i kulture Natalija Trivić i ministar za naučno-tehnološki razvoj, visoko obrazovanje i informaciono društvo Srđan Rajčević.


Za biznis zone u Podgorici postoji interesovanje velikog broja investitora – Glavni Grad Podgorica\nCentralna javna rasprava održana je danas u zgradi Skupštine Glavnog grada povodom Nacrta Razvojnog plana za biznis zone na teritoriji Podgorice.\nIspred obrađivača dokumenta, obratio se Menadžer biznis zona, Marjan Junčaj , koji je istakao da su biznis zone namijenjene prije svega proizvodnji i da se zahvaljujući određenim povoljnostima interesuje veliki broj potencijalnih investitora. Pogodnosti za korisnike biznis zona su povoljne cijene zemljišta, saobraćajna povezanost, pristupačnije poslovanje, dostupnost različitih poslovnih usluga. On je tokom izlaganja istakao da su u okviru biznis zona DUP-om predviđene zelene i zajedničke površine, a sve u cilju zaštite životne sredine.\n‘’Dokument je zamišljen da približi zainteresovanim stranama kompletan cilj formiranja biznis zona, odnosno zemljišta kao i pojedinosti koje su vezane za same lokacije i okolinu, kao što je saobraćajna povezanost lokacije, prikaz zelenih i zajedničkih površina. Slobodne površine i njihove namjene definisane su odlukom koja je usvojena krajem novembra 2019.godine. Prikaz namjena ukazuje da većina lokacija je planski definisana, sa obije strane saobraćajnice kod Kombinata aluminijuma imamo značajne parcele, koje su dobro saobraćajno povezane.’’ zaključio je Junčaj.\nInfrastrukturno opremanje Glavni grad će povjeriti korisnicima biznis zona, a ono obuhvata izgradnju saobraćajne, vodovodne, kanalizacione,energetske i telekomunikacione infrastrukture. Investitori će biznis površine moći da zakupe na period do 30 godina u viđenom stanju. Uskoro će svim zainteresovanima biti dostupna online interaktivna mapa sa najvažnijim podacima o biznis zonama.\nGlavni grad je prepoznao značaj slobodnog zemljišta za industrijski razvoj, privlačenje investitora i kapitala, veću konkurentnosti preduzeća kao i kontrolu nad zaštitom životne sredine.\nPodsjećamo, da na teritoriji Glavnog grada postoji 10 biznis zona u okviru kojih je 169 parcela.\nJun, 30. 2020.\nNovi bulevari na Starom aerodromu Zabjelo dobilo novi uređeni prostor za rekreaciju i odmor svih generacija


IO UEFA odobrio smjernice za učešće u LŠ I EL - Fudbalski savez Crne Gore\nIO UEFA odobrio smjernice za učešće u LŠ I EL\n23. april 2020., 17:51\nIzvršni odbor Evropske fudbalske asocijacije (UEFA) održao je danas video konferenciju kojoj je prisustvovao predsjednik Fudbalskog saveza Crne Gore Dejan Savićević.\nČlanovi Izvršnog odbora UEFA informisani su o učinku radnih grupa koje je UEFA oformila u saradnji sa Evropskom klupskom asocijacijom (ECA), Udruženjem evropskih liga (EL) i FIFPro Evropa.\nRadna grupa zadužena za izradu kalendara takmičenja analizirala je dva scenarija – scenario koji podrazumijeva odvijanje nacionalnih takmičenja paralelno sa evropskim takmičenjima dok bi se prema drugom scenariju nacionalna takmičenja završila prije početka nove sezone evropskih takmičenja u avgustu.\nIzvršni odbor informisan je i o radu novoformirane medicinske komisije (podgrupa radne grupe) kojom predsjedava profesor Tim Mejer i koja je zadužena za ispitivanje zdravstvenih pitanja koja su vezana za ponovni start fudbalskih takmičenja. Ova grupa, koja sarađuje sa Evropskom klupskom asocijacijom i Udruženjem evropskih liga, ima zadatak da poveže dosadašnji rad liga i klubova kako bi se izradile smjernice u skladu sa najboljim dostupnim zdravstvenim protokolima.\nIzvršni odbor UEFA je, uzimajući u obzir prezentacije fudbalskih saveza Belgije i Škotske, prepoznao predstavljene probleme i odobrio Smjernice za principe dostupnosti za evropska takmičenja u sezoni 2020/21. Smjernice se odnose na princip prijema u UEFA klupska takmičenja koji je uvijek zasnovan na sportskim zaslugama.\nImajući u vidu gore navedeno, UEFA podstiče nacionalne saveze i lige da istraže sve mogućnosti za odigravanje nacionalnih takmičenja kroz koja klubovi stiču pravo učešća u UEFA klupskim takmičenjima. Pri tome, UEFA još jednom ističe da zdravlje igrača, gledaoca i svih uključenih u fudbal, kao i društva u cjelosti, mora ostati primarna briga u ovom momentu.\nIdealan scenario, ukoliko situacija sa pandemijom COVID-19 to dozvoli, podrazumijeva da se sva trenutno suspendovana nacionalna takmičenja nastave prema originalnom formatu kako bi se klubovima omogućilo učešće u UEFA klupskim takmičenjima. Ukoliko ova opcija ne bi bila moguća, posebno zbog problema sa kalendarom, bilo bi poželjno da se suspendovana nacionalna takmičenja nastave u promijenjenom formatu kojim bi se obezbijedio način da se klubovi kvalifikuju za evropska takmičenja na osnovu sportskih zasluga.\nUkoliko nacionalni savezi i/ili lige ne pronađu način da se trenutno suspendovana nacionalna takmičenja završe, razlozi za prekid takmičenja prije predviđenog roka mogu biti sljedeći:\n- postojanje zvanične naredbe kojom se zabranjuju sportska takmičenja tako da se nacionalna takmičenja ne mogu završiti prije datuma koji bi omogućio završetak tekuće sezone u razumnom roku pred početak nove sezone,\n- ukoliko postoje nepremostivi finansijski problemi koji čine završetak tekuće sezone nemogućim jer bi se time ugrozila dugoročna finansijska stabilnost nacionalnih takmičenja i/ili klubova.\nUkoliko je nacionalno takmičenje završeno prije predviđenog roka iz legitimnih razloga koji su u skladu sa gore navedenim uslovima, UEFA će od odnosnih nacionalnih saveza zahtijevati da odaberu klubove koji će predstavljati savez u klupskim takmičenjima na osnovu sportskih zasluga ostvarenih u sezoni 2019/20 u proceduri koja podrazumijeva sljedeće:\n- procedura odabira klubova mora se bazirati na objektivnim, transparentnim i nediskriminišućim principima. Nacionalni savezi i lige bi inače imale mogućnost da odlučuju o konačnim pozicijama u domaćim takmičenjima, imajući u vidu posebne okolnosti svakog takmičenja,\n- konačno određivanje odgovarajućih mjesta za UEFA klupska takmičenja klubu treba da potvrde nadležna tijela na nacionalnom nivou.\nUEFA zadržava pravo da odbije ili izvrši procjenu predloga od strane nacionalnog saveza koji je prijevremeno završio takmičenja posebno u slučajevima:\n- ukoliko nacionalna takmičenja nisu prijevremeno okončana iz razloga navedenih u Smjernicama UEFA ili na bazi drugih legitimnih zdravstvenih razloga,\n- ukoliko su klubovi odabrani u proceduri koja nije bila objektivna, transparentna i nediskriminišuća, odnosno u kojoj klub ne bi bio odabran na osnovu sportskih zasluga,\n- ukoliko postoji uvjerenje da se klub nije kvalifikovao na fer način.\nNaokon odlaganja UEFA EURO 2020 za ljeto 2021. godine, detaljnih internih pregleda i nekoliko diskusija sa partnerima, Izvršni odbor UEFA odlučio je da takmičenje zadrži ime i vizuelni identitet, odnosno da se i dalje prepoznaje kao UEFA EURO 2020.\nOva odluka dozvoljava UEFA-i da zadrži originalnu viziju takmičenja kojom se proslavlja 60 godina postojanja Evropskog prvenstva (1960-2020).\nDodatno, ova odluka poslužiće da se podsjetimo na jedinstvo koje je fudbalska porodica pokazala u odgovoru na vanredne okolnosti uzrokovane pandemijom COVID-19 i teškim vremenima kroz koje su Evropa i svijet prošli tokom 2020. godine.\nOva odluka je u saglasnosti sa posvećenošću UEFA da učini UEFA EURO 2020 održivim po pitanju zaštite životne okoline, odnosno da se ne stvaraju dodatne količine otpada. Velike količine promotivnih (brending) materijala proizvedene su tokom priprema za održavanje šampionata. Izmjene imena ili vizuelnog identiteta takmičenja značile bi uništavanje već pripremljenih materijala i proizvodnju novih.\nUEFA U-21 Evropsko prvenstvo\nIzvršni odbor informisan je o opciji redefinisanja ili odlaganja turnira koje će biti predstavljene i analizirane od strane Komiteta za takmičenja nacionalnih timova na sastanku koji će se održati 11. maja. Zvaničnu odluku po pitanju ovog takmičenja donijeće Izvršni odbor UEFA na sastanku koji će se održati 27. maja.


Hadžić: Predlozi izmena zakona o BIA i VS jačaju poziciju ministara – NovostiDana.rs\n„Kada pogledate ta rešenja, ona idu na to da uvećaju ovlašćenja ministara policije i odbrane i direktora BIA, da povećaju njihova diskreciona ovlašćenja i time se stvara pretpostavka za mešanje ministra u operativno poslove vojske, policije i službe bezbednosti“, rekao je Hadžić u intervjuu agenciji Beta.\n„Nisu se mnogo trudili da pruže valjana obrazloženja. Kada je predlog izmena zakona o BIA stigao navedeno je da ako ne bude usvojen po hitnoj proceduri, BIA neće moći da obavlja svoj posao, propade država, a nekoliko meseci je već prošlo, a predlog zakona je i dalje u skupštini“, ukazao je Hadžić.\nHadžić je podsetio da je predsednik države Aleksandar Vučić bio i šef Biroa za koordinaciju službi bezbednosti, „iako ta funkcija šefa ne postoji, ali su ga drugi ili se on sam tako titulisao“.\n„Vidno je da Vučić na čelne položaje u sistemu bezbednosti postavlja sebi najbliže, zove ih prijateljima, što otvara prostor za dodatnu politizaciju državnog aparata, za pritisak na njihove zaposlene da ih se natera da se ponašaju po partijskom modelu i da podržavaju politiku vladajuće partije“, rekao je Hadžić.\nPrema njegovim rečima, svime ovim se pothranjuje tendencija za gomilanjem opasne moći na jednom mestu, odnosno njeno slivanje u ruke pojedinca i malobrojne grupe političara, a „pravo na upotrebu sile jeste opasna moć“, sužava prostor za demokratsku civilnu kontrolu.\n„Gubi se javni nadzor, a na delu je izvodjenje autoritarizma do njegovih opasnih granica“, ocenio je Hadžić.\nOn je objasnio da je problem u demokratskoj kontroli, odnosno to što u Srbiji postoji „fasadni sistem“, što u teoriji znači da se moć nalazi izvan sistema.\n„Ustav je predvideo medjusobnu kontrolu grana vlasti, medjutim moć ne stanuje u tim institucijama, nego je moć oko vodje, i to nije samo danas slučaj. Moć je izvan sistema i svi organi vlasti služe da legitimizuju i legalizuju odluke donete izvan tog sistema“, kazao je Hadžić.\n„Tu se nameće partijska volja, nema ozbiljne rasprave, ozbiljnih analiza, gde god je bilo moguće sužava se prostor za demokratsku i civilnu kontrolu i javni nadzor, istakao je Hadžić.\nPrema njegovim rečima, povećanje budžeta je „složena igra“, jer se time šalje slika gradjanima da se brine o bezbednosti „nabavkom novog i polovnog naoružanja“, ali se „upumpavanjem novca“ utiče i na raspoloženje unutar vojske i policije.\n„Davanje 10.000 dinara pripadnicima vojske, policije i bezbednosnih službi je oblik socijalne korupcije, jer na taj način hoće da se kupi poslušnost ili primiri nezadovoljstvo unutar tih organizacija“, ocenio je Hadžić u intervjuu.\nVojska je na kraju rata protiv NATO-a imala pet puta više ispravnih lovaca nego sada


MINISTAR BRANKO RUŽIĆ U ŽITIŠTU – Zrenjanin\nŠalteri štede vreme\nJedinstveno upravno mesto u Žitištu, gde će građani te Opštine ubuduće brže i efikasnije završavati poslove koje imaju sa lokalnom upravom, u ponedeljak, 9. marta, otvorio je ministar državne uprave i lokalne samouprave Branko Ružić. Ministarstvo s njim na čelu, naime, ovaj projekat u Opštini Žitište podržalo je sa 7,45 miliona dinara.\nJedinstveno upravno mesto (JUM) predstavlja centralizovano mesto za udružene procedure, kako bi se uštedelo vreme i novac građanima i kako bi na jednom mestu obavili nekoliko postupaka. U okviru Jedinstvenog upravnog mesta, Žitište je otvorilo šest šaltera.\nMinistar Ružić je ocenio da je Žitište dobar primer male, ali dragocene opštine, u kojoj rukovodstvo nastoji da se još bolje organizuje kako bi usluge građanima bile kvalitetnije.\nPredsednik Opštine Žitište Mitar Vučurević rekao je da je znatno smanjen trend odlaska mladih iz te sredine i da veruje da je tome doprinelo i to što Opština vodi računa o podizanju kvaliteta života građana.\n← SEČANj POKLONIO OPREMU INSPEKTORIMA\nSREDNJI BANAT – MEĐU KANDIDATIMA ZA ODBORNIKE SVAKI PETI MLAĐI OD 30 GODINA →


Kovinski sportisti nižu uspehe - ePancevo\nPored trijumfa kadeta KK Radnički Kovin koji su postali prvaci Vojvodine, pobede su ostvarili i fudbaleri i rukometaši istoimenog kluba.\nU 27. kolu Vojvođanske lige „Istok“ fudbaleri Radničkog savladali su na svom terenu ekipu Mladosti sa 3:1. Crno-beli nastavili su seriju pobeda, zahvaljujući radu novog trenera Dragana Miloševića. U poslednja tri meča kovinski tim uspeo je da savlada Proleter sa 3:0, Krajinu sa 4:0 i četvrtoplasiranu Mladost sa 3:1. Radnički je 11. na tabeli i ima ukupno 31 bod.\nFudbalerke Nove Kolonije službenim rezultatom 3:0 dobile su ekipu Banata koja nije doputavala juče u Kovin na utakmicu 9. kola Druge lige – Sever. Nova Kolonija je treća na tabeli sa 15 bodova, iza Proletera i Stajićeva koji imaju po 22.\nRukometaši Radničkog u 2. kolu prolećnog dela prvenstva Treće Lige Sever – grupa Istok, porazili su na domaćem terenu Jedinstvo iz Bočara rezultatom 35:29. Ovim uspehom uspeli su da se izjednače na tabeli sa prvoplasiranim ORK Zrenjaninom koji je odigrao jednu utakmicu manje.\nPodsetimo, kadeti Radničkog su pobednici Završnog (F4) turnira Regionalne lige. Oni su u borbi za pehar u finalu savladali domaćina Vršac rezultatom 69:62 u utakmici odigranoj u hali Milenijum.\nDok su pre dve nedelje na turniru kupa Vojvodine za kadete, juniore i seniore, takmičari kovinskog karate kluba u tri ekipna i pet pojedinačnih nastupa osvojili ukupno 8 medalja i izborili plasman na kup Srbije koji je planiran za 15.maj.


PCVesti - Brzim koracima u budućnost kroz ulaganje u edukaciju\nBrzim koracima u budućnost kroz ulaganje u edukaciju\nBEOGRAD, 27. oktobar, 2008. godine – Jedna od osnovnih strategija kompanije Cisco je ulaganje u edukacija. U skadu sa tim, na ovogodišnjoj konferenciji Cisco Expo koja će biti održana 11. i 12. novembra u hotelu Hyatt Regency u Beogradu, u okviru pratećih programa biće organizovano takmičenje studenata Cisco Networking Akademije. U organizaciji regionalne akademije RCUB, na takmičenju će učestvovati do 32 sadašnja CCNA studenta Cisco® akademija iz Srbije, Crne Gore, BJR Makedonije i Bosne i Hercegovine.\nPokrenuta 1997. godine, Cisco Networking Akademija je partnerstvo između kompanije Cisco, obrazovnih, poslovnih, državnih i društvenih organizacija širom sveta. Obučava studente da koncipiraju, grade i održavaju kompjuterske mreže. Kombinujući neposredno i on-line učenje, program pomaže studentima da steknu veštine neophodne za poslove u oblasti informacionih tehnologija – i svakako, da pomognu razvoj svojih zemalja i njihovih lokalnih ekonomija.\nNa ovogodišnjoj Cisco Expo konferenciji učesnici će imati priliku da se susretnu sa Cisco ekspertima za različite tehnologije i razmene sa njima iskustva korišćenja Cisco tehnologija. Inženjeri iz Experts Design klinike će biti spremni da diskutuju o tehničkim problemima, dilemama prilikom projektovanja pojedinih rešenja, kao i da posavetuju i i daju najbolje rešenje za potencijalne probleme.\nKao jedan od pratećih sadržaja biće i Cisco TelePresence soba, koja će biti povezana sa patnerima u Ljubljani i dostupna učesnicima konferencije.\nPosetiocima će biti na raspolaganju i Fluke networks laboratorija, koja će kroz radionice naučiti polaznike da proaktivno kontrolišu mrežu, identifikuju neobično ponašanje mreže koristeći Cisco NetFlow tehnologije, kao i metod pristupanja greškama na mreži.\nU okviru konferencije Cisco Expo 2008. održaće se veliki broj plenarnih predavanja, tehničkih, biznis prezentacija i prezentacija partnera kompanije Cisco. Učesnici jedne od najznačajnijih ICT konferencija u regionu, u skladu sa ovogodišnjom temom „Innovate. Experience. Network“ preneće najbolja svetska iskustava i u inovativnom okruženju upoznati posetioce sa najnovijim dostignućima u oblasti mrežnih tehnologija.\nSve detaljne informacije o konferenciji, kao i agenda nalaze se na web sajtu www.cisco.com/yu


CREED 4 MANYA: Velika humanitarna žurka za Nemanju Ivanovića! – CLUBBING.RS\nJuly 29, 2015 • No Comments •Najave\nSa jasnim ciljem da pomogne u situaciji u kojoj je pomoć svih nas neophodna, Creed Records u saradnji sa opštinom Surčin organizuje humanitarnu žurku pod otvorenim nebom na prostoru letnje pozornice Bojčinske šume, lokaciji koja po svom kapacitetu prima do 2 000 ljudi.\nReč je o humanitarnom događaju, žurci koja za svoj prevashodni cilj ima prikupljanje novčanih sredstava za lečenje Nemanje Ivanovića.\nDvadesetdevetogodišnji Nemanja Ivanović iz Velike Plane, na srpskoj klupskoj sceni poznat i kao Manja, boluje od teške bolesti. Naime, njemu je dijagnostifikovan redak oblik maligne bolesti (desmoplastični sitnoćelijski sarkom). Lečenje ove bolesti je dug proces i kao takav iziskuje znatna finansijska sredstva, tačnije 120 000 evra. Proces lečenja je ostvariv isključivo na klinici u nemačkom gradu Flensburg, gde se Nemanja trenutno nalazi.\nVelika humanitarna žurka za Nemanju Ivanovića!\nS obzirom da se manifestacija održava na otvorenoj lokaciji na kojoj neće biti mogućnosti naplaćivanja ulaza, ulaz za sve posetioce je besplatan uz veliku molbu svih da vrlo svesno učestvuju u prikupljanju novca ostavljajući dobrovoljan prilog u kutijama koje će biti postavljene na vidljivim mestima i čije će raspolaganje biti dosttupno u toku trajanja čitavog događaja.\nDrugim rečima, umesto plaćanja karte, neophodno je ostaviti dobrovoljni prilog prilikom dolaska na žurku, ili pak poslati SMS sa brojem "100" na 3030 radi prikupljanja što većih novčanih sredstava za pomoć.\nKako bi privukli što veći odaziv publike, Creed je za ovu priliku pozvao neke od najreprezentativnijih beogradskih DJ-eva underground zvuka.\nPozivamo Vas da podržite Nemanju i da se 31-og okupimo u što većem broju i svojom dobrom voljom doprinesemo njegovom oporavku.\nMolimo Vas da delite vest sa svojim prijateljima, kako bismo u što kraćem roku prikupili neophodna sredstva za njegovo lečenje.


Razgrabljene dinarske obveznice EBRD na Beogradskoj berzi - Studio B\nRazgrabljene dinarske obveznice EBRD na Beogradskoj berzi Tanjug\nEkonomijaEkonomija Pocetna 12. 01. 2018. 17:59:38\nPoslednjeg trgovačkog dana u ovoj nedelji, na Beogradskoj berzi se trgovalo dinarskim obveznicama Evropske banke za obnovu i razvoj (EBRD) koje su zaslužne za visok ukupan promet, dok je na tržištu akcija ponovo dominirao Aerodrom „Nikola Tesla“.\nBerzanski indeksi su trgovačku sedmicu završili u „zelenom“. Indeks BELEX 15 je porastao za 0,7 procenata na 773,34 poena, a BELEXlajn se popeo za 0,3 odsto na 1.655,91 poen.\nAerodrom „Nikola Tesla“ je bio ubeljiovo najtrgovanija akcija sa ukupnim prometom od 17,7 miliona dinara, po prosečnoj ceni od 1.689 dinara, što je porast od 1,1 posto u odnosu na juče. Vrednost akcija ove kompanije je tokom trgovanja oscilirala u rasponu od 1.660 do 1.700 dinara.\nNa listi dobitnika su se našle i obične akcije Komercijalne banke, koje su ojačale za 2,6 odsto na 1.950 dinara, uz zanemarljivu realizaciju, kao i prioritetne akcije „Filip Morisa“ koje su takođe porasle za 2,6 procenata na 3.100 dinara, uz malo trgovanje.


KKCZ: Kuzmić bolje, komunicira sa porodicom - Sportklub\nKKCZ: Kuzmić bolje, komunicira sa porodicom\nEuroleague Autor:Aleksandra Radivojević21. jul. 201913:57 > 13:59\nStanje srpskog reprezentativca Ognjena Kuzmića je sve stabilnije i bolje, saopšteno je na sajtu Crvene zvezde.\nKako se navodi u saopštenju kluba sa Malog Kalemegdana u ponedeljak je planirano prebacivanje iz šok sobe na odeljene intenzivne nege.\n„KK Crvena zvezda mts obaveštava javnost da se naš košarkaš Ognjen Kuzmić oseća znatno bolje i da će u ponedeljak biti premešten iz šok sobe Urgentnog centra u odeljenje intenzivne nege te zdravstvene ustanove. Kuzmić je od petka u potpuno svesnom stanju, komunicira sa članovima svoje porodice i lekarima koji su zaduženi za njegov oporavak i kojima KK Crvena zvezda još jednom iskazuje ogromnu zahvalnost na svemu što čine kako bi se Ognjen što pre u potpunosti oporavio“, navodi se u saopštenju crveno-belih.\nTakođe, na sajtu Crvene zvezde navodi se da je Ognjen sada potpuno van životne opasnosti, da nema negativnih promena, niti bilo kakvih komplikacija i pogoršanja sa povredama glave i grudnog koša.\nOperacijom su potpuno sanirane teške povrede gornje vilice, a već tokom dana Kuzmić bi mogao i po prvi put da ustane iz kreveta, što bi, kako se navodi u saopštenju, bio izuzetan pomak i napredak posle samo sedam dana od kada je košarkaš Srbije prebačen iz Banja Luke u Beograd u teškom stanju.\nPrilikom saobraćajne nesreće teške povrede zadobio je i Kuzmićev prijatelj Bogdan Ilić, a iz Crvene zvezde su saopštili da se i Ilić probudio iz kome, kao i da se zahvaljujući velikim naporima lekarskog tima u Banja Luci, oporavlja.\nO daljem toku oporavka Ognjena Kuzmića Crvena zvezda će obavestiti javnos početkom naredne nedelje.\nABA ligaEuroleagueKK Crvena Zvezda mtsOgnjen Kuzmić


Internet i Velika Britanija: Porno sajtovi će biti u zakonskoj obavezi da provere starost korisnika : Južne vesti\nInternet i Velika Britanija: Porno sajtovi će biti u zakonskoj obavezi da provere starost korisnika\n16:47, 8. 2. 2022.\nPrema novim zakonima o bezbednosti na internetu, porno sajtovi u Velikoj Britaniji biće u zakonskoj obavezi da proveravaju starost njihovih korisnika.\nCilj novih propisa je da deci pruže bolju zaštitu od eksplicitnog materijala.\nOvim merama, kojima se osigurava da su korisnici punoletni, moglo bi da se traži od ljudi da dokažu da poseduju kreditnu karticu ili da potvrde starosti putem usluga treće strane.\nSajtovi koji ne budu postupali po ovoj uredbi mogu biti kažnjeni do 10 odsto njihovog ukupnog prometa.\nOčekuje se da će Predlog zakona o bezbednosti na mreži - osmišljen da zaštiti korisnike od štetnog sadržaja, biti predstavljen parlamentu u narednih nekoliko meseci.\nGrupe za bezbednost dece već duže vreme pozivaju na proveru starosti na porno sajtovima, zbog bojazni da je maloletnicima isuviše lako da pristupe sadržajima.\nSlične mere su predlagane i ranije, ali se od njih odustalo 2019.\nStudije pokazuju da se polovina dece uzrasta od 11 do 13 godina u nekom trenutku susrela sa pornografijom.\nStručnjaci koji rade sa decom kažu da im to pruža nezdrav pogled na seks i pristanak na odnose, dovodeći ih u opasnost od predatora i sprečavajući ih da prijave zlostavljanje.\n„Roditelji zaslužuju da budu mirni po pitanju zaštite njihove dece na internetu od gledanja sadržaja koje nijedno dete ne bi trebalo da vidi", rekao je Kris Filp - podsekretar za digitalnu ekonomiju, najavljujući planove za verifikaciju starosti.\nOsim što bi moglo da kazni sajtove koje ne poštuju pravila, regulatorno telo Ofkom bi moglo da im blokira pristup u Velikoj Britaniji.\nVlasnici ovih sajtova takođe mogu krivično da odgovaraju ako ne sarađuju sa Ofkomom.\nRanije su samo komercijalni porno sajtovi sa sadržajem koji su generisali korisnici bili uvršteni u Predlog zakona o bezbednosti na mreži, dok će sada biti obuhvaćene sve komercijalne porno stranice.\nEndi Barous, iz dobrotvorne organizacije za zaštitu dece - NSPCC, pozdravio je nove propise, ali je rekao da to nije dovoljno.\n„Tačno je da je vlada poslušala pozive da popravi jednu od praznina u Predlogu zakona o bezbednosti na mreži i zaštiti decu od pornografije gde god se ona nalazila", rekao je on.\n„I što je najvažnije - oni su takođe reagovali na našu zabrinutost i obustavili 'Only Fans izgovor' kojim bi zaobišli neke od najrizičnijih sajtova uprkos tome što omogućava deci pristup izuzetno štetnom materijalu.\n„Ali propisi još ne pružaju deci sveobuhvatnu zaštitu od zloupotrebe i štetnog sadržaja koji se mogu sprečiti i potrebno mu je dodatno jačanje kako bi odgovarao vladinoj retorici i usredsredio umove u samom vrhu tehnoloških kompanija na bezbednost dece."\nPredlozi kojima se ljudi teraju da potvrde njihovu starosnu dob pre nego što pristupe eksplicitnom sadržaju na internetu prvi put su uvedeni u okviru Zakona o digitalnoj ekonomiji 2017, ali ih vlada nikada nije primenila.\nOni su zvanično odbačeni 2019. godine, a ministri su obećali da će „druge mere" postići iste rezultate.\nKada je prošle godine objavljen prvi nacrt Zakona o bezbednosti na mreži, aktivisti su bili šokirani što ne sadrži ove dugo obećavane provere.\nKompanije će odlučivati kako će se najbolje pridržavati novih pravila, ali i Ofkom može preporučiti primenu određenih tehnologija za verifikaciju starosti.\nMeđutim, iz vlade kažu da kompanije ne bi trebalo da obrađuju ili skladište podatke koji nisu od važnosti kod provere nečijih godina.\nUprkos širokoj upotrebi tehnologije za verifikaciju starosti u sektorima kao što je onlajn kockanje, i dalje postoji bojazan da to predstavlja rizik po pitanju privatnosti.\nAktivisti su upozorili da bi baza podataka korisnika pornografskog sadržaja bila ogromna meta hakovanja za ucenjivače.\nDžim Kilok iz Grupe za otvorena prava, koja vodi kampanju za očuvanje digitalnih prava i sloboda, rekao je da će pravila biti od koristi kompanijama za verifikaciju uzrasta dok nude „malo praktične koristi za bezbednost dece, a mnogo štete za privatnost ljudi".\n„Nema naznaka da će ovaj predlog zaštititi ljude od praćenja i profilisanja gledanja pornografije", rekao je on za BBC.\n„Moramo da pretpostavimo da će se iste osnovne greške u pogledu privatnosti i bezbednosti možda ponovo desiti."\nIjan Korbi, izvršni direktor Udruženja provajdera za verifikaciju uzrasta, rekao je da su firme koje je on predstavljao razvile širok spektar metoda za dokazivanje nečijih godina na internetu bez otkrivanja njihovih identiteta na sajtovima koje posećuju.\n„Koristeći nezavisne, organizacije trećih strana koje su revidirane i sertifikovane kako bi ispunjavale najviše standarde zaštite bezbednosti podataka, odrasli mogu biti sigurni da će njihova privatnost biti očuvana dok su njihova deca zaštićena."\nPogledajte: Javna porno kampanja za zaštitu dece na Novom Zelandu


A. J. 10. aprila 2018. 13:44\nViši sud u Beogradu oslobodio je danas Dragoslava Kosmajca (64) od optužbi da je dvojicu geodeta podstrekavao na zloupotrebu službenog položaja kako bi mu pripala parcela na Zvezdari, koja je u vlasništvu države.\nU završnoj reči tužilaštvo je preložilo sudu da Kosmajca zbog toga osudi na kaznu „ne manju od zakonskog minimuma“, koji je u ovom slučaju dve godine zatvora, a istu kaznu tužilaštvo je predložilo i za geodete.\nMeđutim, prema zaključku iz nalaza veštaka, „katastarska parcela 5000/1 nikada nije bila obuhvaćena aktom o eksproprijaciji“, što znači da država nije bila vlasnik zemljišta, pa nije ni oštećena.\nI hoce li taj sa sajma vina snositi posledice i platiti ovu blamazu posto je bio inicijator hapsenja i etiketiranja. ko je u pravu sud ili neko drugi.\nZnao sam da će biti oslobađajuća….niko nije smeo da izgovori njegovo ime, osim „najhrabrijeg“ među nama, a i taj je opravdano odsutan, zbog „sajma vina“ u Mostaru….


Siem Reap – kapija Angkor Wata | Travel Magazine\nSiem Reap – kapija Angkor Wata\nMnogi turisti u Kambodžu dolaze samo iz jednog razloga, da vide najveću atrakciju ove zemlje – monumentalni kompleks hramova Angkor Wat.\nSiem Reap je grad u njegovoj neposrednoj blizini, iz koga kreću obilasci. Pre nego što su Evropljani otkrili Angkor Wat u 19. veku, Siem Reap je bio samo selo, ali već početkom 20. veka ovde počinju da niču hoteli i ovo mesto postaje jedna od najposećenijih atrakcija Azije. Nažalost, građanski rat i strahote brutalnog kmerskog režima nisu zaobišle ni Siem Reap, koji je tek krajem 20. veka ponovo počeo da privlači strane turiste.\nGodišnje Siem Reap poseti preko milion turista, što ga čini drugom po značaju turističkom destinacijom u zemlji, nakon Pnom Pena. Iako većina posetilaca dolazi da bi videla Angkor Wat, Siem Reap ima još mnogo toga da ponudi.\nInače, državljanima Srbije za Kambodžu je potrebna viza, za koju mogu aplicirati i online, a vrhunac sezone je od novembra do februara, tokom suvog perioda. Ako ste spremni na kompromis i ne smeta vam potencijalno loše vreme, bukirajte putovanje van visoke sezone i proći ćete jeftinije. Izbor smeštaja u Siem Reapu je veliki, od studentskih hostela do luksuznih hotela, a cene su povoljne. U neposrednoj blizini grada je međunarodni aerodrom.\nGlavna atrakcija svakako je već pomenuti Angkor Wat, jedan od najvećih verskih kompleksa na svetu, koji se prostire na preko 162 hektara i zbog svog značaja nalazi se na Listi svetske baštine UNESCO-a. Od centra grada udaljen je manje od 7km. Potiče iz 12. veka i smatra se vrhuncem kmerske civilizacije, a preporuka je da u skladu sa svojim mogućnostima, za obilazak ovog lokaliteta odvojite bar jedan dan. Dnevna ulaznica će vas koštati 37 dolara, a više o kompleksu, pravilima ponašanja na lokalitetu i verskoj simbolici arhitekture, možete pročitati u zasebnom tekstu.\nManje od 2km od ulaza u Angkor Wat i oko 7km od Siem Reapa, nalazi se još jedan važan kompleks – Angkor Thom – poslednja prestonica Kmerskog carstva. Prostire se na mnogo manjoj površini od Angkor Wata, na samo 9km2, ali su u njemu brojne važne atrakcije, među kojima je bogato dekorisan glavni kraljevski hram Bayon iz 12. veka.\nOko ova dva kompleksa nalaze se i brojni drugi značajni hramovi u okvitu Arheološkog parka Angkor.\nViše o kmerskoj civilizaciji ćete saznati i ako posetite Nacionalni muzej Angkora, otvoren 2007. godine. U njegovih osam galerija predstavljeni su istorija, odlike kmerske civilizacije i njeno nasleđe, a izložene su hiljade predmeta pronađene u kompleksu Angkor Wat i okolini.\nNakon istraživanja slavne prošlosti i i kulturnog nasleđa koje predstavlja ponos cele nacije (Angkor Wat se čak nalazi na državnoj zastavi), vreme je za upoznavanje sa ne tako slavnom bliskom prošlošću i mračnim periodom Kambodže.\nOd 1975. do 1979. godine na vlasti u zemlji su bili Crveni Kmeri, na čelu sa Polom Potom, koji su nad narodom Kambodže počinili genocid i užasne zločine – smatra se da je dva miliona ljudi (prema nekim procenama čak tri miliona) ubijeno na najstrašnije načine tokom ovog perioda. Staklena stupa u manastiru Wat Thmey, u blizini Angkor Wat-a, ispunjena je kostima žrtava masakra i služi kao stravični podsetnik na ovaj deo istorije.\nNažalost, ni period pre Crvenih Kmera nije bio svetao, jer je zemlju potresao Građanski rat, koji je trajao od 1967. do 1975. godine, i koji se smatra delom većeg, Vijetnamskog rata. U ovom periodu vođen je sukob između Komustičke partije Kambodže (Crveni Kmeri) i Severnog Vijetnama sa jedne strane i vladinih snaga Kambodže uz podršku SAD-a i Južnog Vijetnama sa druge. Pet godina sukoba potpuno je uništilo privredu zemlje, a stanovništvo je tada trpelo glad i strašne zločine. Iz konflikta su širom zemlje ostali milioni neeksplodiranih mina. O ovom zastrašujućem fenomenu svedoče brojni prosjaci bez udova koje možete videti u gradu, ali i mračna atrakcija Siem Reapa – Muzej mina, u kome možete saznati više o ratu i problemu koji mine predstavljaju danas. Novac od ulaznica se koristi za rad humanitarnog centra pri muzeju, koji brine o deci čiji su roditelji stradali od mina. Muzej je od grada udaljen oko 25km, ali vas putovanje vodi kroz idiličnu prirodu, pirinčana polja i tradicionalna sela, i vredi truda.\nU gradu postoji i Ratni muzej Kambodže, koji pokriva period Građanskog rata i Kmerskog režima, a zanimljivo je da su vodiči nekadašnji pripadnici svih frakcija koje su učestvovale u sukobima.\nIstraživanje novije istorije Siem Reapa je otrežnjujuće iskustvo. Ipak, ovaj grad je nastavio da živi i da se razvija, a njegov autentični duh ćete najbolje osetiti posetom Staroj pijaci (Old Market – Psah Chas). Jedan deo pijace namenjen je turistima i tu ćete naći klasične suvenire – ukrase, nakit, skulpture, torbe i lokalne zanatske rukotvorine, ali pravi dragulj je deo pijace koji posećuju lokalci da bi kupili svakodnevne potrepštine.\nZa one koji vole noćni provod, obavezna je poseta neonskoj Ulici pabova (Pub Street) i Noćnoj pijaci.\nMeđu iskustvima koje ne bi trebalo prupustiti su izvođenja tradicionalnog apsara plesa, ali i Phare Circus u blizini Nacionalnog muzeja Angkora, u kome posetioci mogu da gledaju tradicionalne akrobatske predstave u savremenoj interpretaciji mladih kambodžanskih umetnika.


ŠEŠELJ ZATRPAN DOKAZIMA | Institute for War and Peace Reporting\nŠEŠELJ ZATRPAN DOKAZIMA\n(TU br. 460, 7. jul 2006.)\nešeljevo suđenje trebalo bi početi u prvoj polovini oktobra, a odnosiće se na zločine koji su navodno počinjeni u Bosni i Hrvatskoj u periodu od 1991. do 1993. Njegovo učešće navodno obuhvata regrutiranje srpskih boraca, pomaganje u planiranju protjerivanja i podstrekivanje zločina zapaljivim govorima.\nTužioci tvrde da, u skladu sa pravilima Tribunala, Šešelju namjeravaju predočiti 280,000 stranica dokaza i 65 izjava svjedoka.\nNakon što je predprocesni sudija, Alfons Ori (Alphons Orie), odlučio da bi Šešelj trebao prihvatiti materijal u elektronskoj formi – što on ne želi – okrivljeni je saopštio da je to „neviđeno u istoriji pravosuđa“.\n„A šta da radim sa tim kompjuterskim disketama, koje su za mene neupotrebljive?“, upitao je on.\n„Iskoristite ih, gospodine Šešelj“, odgovorio je sudija Ori.\nSudija je u nastavku rekao da će, čak i ako Šešelj bude odbio da primi materijal u tom obliku, sud ipak smatrati da je tužilaštvo ispunilo svoju obavezu predočavanja svojih dokaza.\nŠešelj je još jednom protestirao i zbog činjenice da mu nije dozvoljeno da dokaze proslijedi svojim pravnim savjetnicima, pošto osobe koje želi angažirati da mu pomognu u organiziranju odbrane nisu dobile saglasnost sekretarijata Tribunala.\nTakođe je iskoristio priliku da se sudiji Oriju podsmijehne zbog nedavne odluke kojom se od okrivljenog zahtijeva da mu pismeni podnesci ne prelaze 800 riječi. Donoseći prošlog meseca tu odluku, sudija je ukazao na „razvučenost optuženikovih podnesaka, generalno odsustvo smisla, ponavljanje iznijetih argumenata, te trivijalnost većine pokrenutih pitanja“.\nOstavljajući utisak da, kao i obično, uživa što se nalazi u centru pažnje, Šešelj je zahtijevao da vijeće imenuje sekretara koji će se starati o broju riječi u podnescima, jer je on lično sklon greškama pri njihovom prebrojavanju.\nTakođe je najavio kako planira da ospori brojne činjenice koje su već dokazane na drugim suđenjima pred Tribunalom, kao i izvještaje koje su ekspertski svjedoci Entoni Oberšal (Anthony Oberschall) i Iv Tomić (Yves Tomic) podnijeli o uticaju propagande i medija na širenje nacionalističkog koncepta „Velike Srbije“.\nSudija Ori je Šešelju dao rok od šest nedjelja da pripremi podnesak kojim će osporiti te potvrđene činjenice. Krajnji rok za predaju drugog podneska koji će se odnositi na ekspertske izvještaje biće objavljen naknadno.\nNa početku ovosedmične statusne konferencije, Šešelj se takođe požalio na pritvorsku upravu koja mu je oduzela majice sa napisom „Srbija navija“, kao i ostale fudbalske rekvizite sa srpskim simbolima. Šešelj je rekao da je ostalim zatvorenicima, pa čak i holandskim zatvorskim stražarima, tokom Svjetskog prvenstva bilo dozvoljeno da nose dresove svojih nacionalnih timova.


Humanitarna akcija Kreativnog pera “Svi smo mi Deda Mraz”: Spremni novogodišnji paketići i paketi za najugorženije\nDeca, roditelji i zaposleni VOS Kreativno pero sa mnogo posvećenosti i ljubavi spakovali su za porodice kojima je to najpotrebnije više od 250 novogodišnjih paketića i više od 1.500 kilograma osnovnih životnih namirnica, kućne hemije, knjiga, školskog pribora, igračaka, obuće i odeće.\nSvaki paket upotpunjen je unikatnim poklončićem i čestitkom, koje su deca sa svojim roditeljima, vaspitačima i nastavnicima pripremila na Novogodišnjoj radionici u VOS Kreativno pero.\nHumanitarna akcija pokrenuta je sa željom da se najmlađima iz ugroženih društvenih grupa, ali i starim, zaboravljenim licima, pošalje poruka da su važni.\nNamera im je da ovogodišnja humanitarna akcija “Svi smo mi Deda Mraz” izađe iz okvira Kreativnog pera, jer zajedno uvek možemo više i to su prepoznali i uz nas se našli: humanitarna organizacija “Nađi Raula”, Karić fondacija, Vila Aleksandar Orašac, Brian Lack&Co International, Moj Super Raspust, OC Smartacus, BKTVNews, Delić transport, VIZ Connection, Ruck Peclavus Serbia, restoran Mandala.\nVOS Kreativno pero zahvaljuje se deci, njihovim roditeljima i zaposlenima, kao i svim prijateljima koji su još jednom pokazali da su ljudi velikog srca svuda oko nas.\nPredstavnici Asocijacije roditelja, VOS Kreativno pero i humanitarna organizacija Nađi Raula će odneti novogodišnje paketiće deci primaocima socijalne pomoći u Nišu i posetiti i Dom Kulina, dom za smeštaj dece i starijih ometenih u razvoju i uručiti im donaciju.\nTakođe, biće podeljeni novogodišnji paketići deci primaocima socijalne pomoći u Smederevskoj Palanci.\nMališane koji će Novu godinu dočekati u KBC “Dr Dragiša Mišović”, bolnici za dečje plućne bolesti i tuberkulozu obradovaće 31.12.2018, ali i korisnike usluga domova za stara lica Surdulica i Bežanijska kosa.\nhumanitarna akcijakreativno perosvi smo mi deda mraz\nHoroskop za 26. decembar: Bikovima idiličan odnos s partnerom menja jedan poziv, Jarčevi razmišljaju o raskidu


MARKO (22) STRADAO U SUDARU U NEMAČKOJ Očevidac: Pokušao sam da pomognem, ruke su mi bile krvave, plakao sam, a NIKO NIJE STAO\nIzvor: Blic, 08.Nov.2019, 23:23\nMarko Zdravković (22) iz Brestovca kod Leskovca poginuo je u stravičnoj saobraćajnoj nesreći u noći između srede i četvrtka na autoputu nedaleko od Nirnberga u Nemačkoj. Prema prvim informacijama, njegov šef (27) upravljao je automobilom kojim su udarili u kamion i on je na mestu ostao mrtav, a Marko je podlegao teškim povredama dva sata kasnije u bolnici.\nKurir: MARKO (22) JE POGINUO SAMO 10 DANA PO ODLASKU NA RAD U NEMAČKU: Mladi građevinac je ŽELEO BOLJI ŽIVOT pa stradao u stravičnoj nesreći! Šokantno svedočenje vozača koji mu je pritekao u pomoć!\nIzvor: SrbijaDanas.com, 09.Nov.2019, 00:05\nBrestovac zavijen u crno...Marko Zdravković (22) iz Brestovca kod Leskovca poginuo je u stravičnoj saobraćajnoj nesreći u noći između srede i četvrtka na autoputu nedaleko od Nirnberga u Nemačkoj. Prema prvim informacijama, njegov šef (27) upravljao je automobilom kojim su udarili u kamion i...


Kulturni centar Bar nastavlja misiju povratka publike u bioskop - Moj Bar\n22.10.2020\tKultura Izvor: mojbar.net\n“Obavještavamo javnost da je prva faza revitalizacije barskog bioskopa završena. Revitalizacija je podrazumijevala reparaciju analognih 35mm projektora MEOPTA V, koji su servisirani i spremni za projekcije”, saopštili su iz Kulturnog centra Bar.\n“Kulturni centar Bar nastavlja misiju povratka publike u bioskop, koja je započeta početkom ove godine, i naslovljena CINEBar 2020: POVRATAK U BIOSKOP.\nAko izuzmemo kultnu salu muzeja Jugoslovenske kinoteke, u Kosovskoj ulici, u Beogradu, Kulturni centar Bar će biti jedino mjesto na mapi jugoistočne evrope gdje će publika moći da uživa u analognim projekcijama. Vintage estetika je u modi, prodaja ploča u 2019. je premašila prodaju digitalnih nosača – vjerujemo da je užitak gledanja filma sa „celuloida“ neponovljivo i originalno iskustvo za filmofile.\nNavedeni proces unapređenja bioskopa na kratko je zaustavila sveopšta COVID pandemija, ali ne i prekinula. Zajedno sa našim cijenjenim partnerima nastavljamo angažovanje u ovom pravcu i vjerujemo da ćemo prve digitalne projekcije najnovijih bioskopskih hitova gledati već početkom 2021. godine”, stoji u saopštenju Kulturnog centra Bar.\nTags cinebar 2020 JP Kulturni centar Bar povratak u budućnost


Školsko takmičenje iz matematike 2019/20 - Naucionica\nŠkolsko takmičenje iz matematike 2019/20\n5. novembra 2019. Takmičenja matematika, školsko takmičenje autor Dejan22 Comments\nNekad smo tekstove ovog tipa započinjali sa „što bi daleko postade blizu“. Međutim, ove godine već sa objavljivanjem kalendara za takmičenja iz matematike se znalo da vremena za spremanje đaka za školsko takmičenje nema previše. Ovog četvrtka 7. novembra počinje nova sezona takmičenja iz matematike za učenike osnovnih škola što je velika promena u odnosu na dosadašnju praksu kada je sezona takmičenja počinjala sredinom januara. Ova promena se pravda željom za rasterećenjem kalendara školskih takmičenja pošto su matematička takmičenja među najmasovnijim i ovom promenom će deca imati vremena za neka druga takmičenja i biće manje preklapanja sa drugim predmetima. Protivnici ove odluke iznose argumente da je pređeno malo gradiva, da deca nisu imala vremena da se spreme. Ni dosadašnji kalendar nije bio bez protivnika jer se smatralo da je sredina januara vreme za odlazak ili dolazak sa raspusta. U svakom slučaju odluka je donesena, bili za promene ili protiv njih takmičenje se održava kada je i planirano 7. novembra. Za razliku od većine ostalih predmeta gde se kreće od opštinskog takmičenja, mladi matematičari će svoja nadmetanja započeti na školskom takmičenju. Gradivo koje će biti obrađivano se nalazi ovde. Datum održavanja takmičenja treba uzeti uslovno i nije striktan pa će se u nekim školama održati u subotu, a negde i tokom naredne nedelje.\nUčenici u oko 4000 škola Srbije će se boriti za prolaz na opštinsko takmičenje (koje se takođe održava u prvom polugodištu, tačno mesec dana nakon školskog takmičenja) gde će ih čekati đaci koji su se prošle godine nadmetali na okružnom takmičenju. Učenici koji su se lane izborili za državno takmičenje se priključuju svojim protivnicima na okružnom nivou. Za sve razrede koji se takmiče na školskom će biti organizovano takmičenje i na opštinskom nivou. Svaka škola zadržava pravo da imenuje koliko će imati učesnika na opštinskom takmičenju, ne postoji kvota koliko đaka ide iz koje škole niti postoji bodovni prag za prolaz na opštinski nivo.\nSvim takmičarima želimo puno sreće i unapred im čestitamo na hrabrosti i volji da se okušaju sa svojim vršnjacima. Potrudićemo se da među prvima objavimo zadatke i rešenja. Dosadašnje iskustvo je pokazalo da ih možete očekivati u subotu u popodnevnim satima, ali škole nemaju obavezu da daju iste zadatke. Budite uz našu internet i facebook stranicu, trudićemo se da vas što brže i kvalitetnije informišemo.\nNa našoj fb stranici https://www.facebook.com/Naucionica/ u komentarima možete pronaći kako su izgledali zadaci (kao i većina rešenja) za sve razrede!\nDodato 14. novembra 2019: postavljeni su zadaci i resenja sa skolskog takmicenja iz matematie za 2019/2020 skolsku godinu\nKalendar takmičenja iz fizike za osnovnu školu 2019/20\nŠkolsko takmičenje iz matematike 2019/2020 – zadaci i rešenja\nMama\t 7. novembra 2019. / Odgovori\nMozete odigrati na kvarno, kao jedna jako ambiciozna mama iz nase skole. Cele nedelje je drzala dete kod kuce, kao bolesna je… Da ne poznajem dobro zenu, ne bih ovo pisala. Ostali djaci pocev od ponedeljka imali odeljensko takmicenje (teze od danasnjeg skolskog, kako bi se napravila selekcija), kontrolni iz prirode, engleskog, srpskog, taktiranje iz muzickog za ocenu… I njena mala se danas pojavi, i to ne jutros u 8h kao svi, nego dodje pravo na takmicenje, iako se u odeljenju nije ni plasirala i osvoji 100 poena. I sta reci svom detetu… Da li je to u redu?\nDejan\t 7. novembra 2019. / Odgovori\nPorodično taktiziranje sa odgovaranjima, kontrolnim i (u ovom slučaju) takmičenjima možda donese rezultate na kratke staze, dogoročno će se pokazati kao pogubno. Obrazovanje nije sprinterska nego maratonska disciplina, start je bitan, ali crta se podvlači mnogo posle osnovne škole.\nHvala Vam, Vase reci smatram podrskom! Svoju decu ne mozemo uciti drugacije od onog u sta verujemo. Puno mi je srce jer moj sin malocas rece: „Pobedicu sledece godine, ali posteno!“\nPetrovicmaja\t 7. novembra 2019. / Odgovori\nNema nicega lose u tome da dete nedelju dana pred takmicenje ne ide u skolu,da se pripremi.Pokazala je da zna time sto je imala 100 poena.Nema apsolutno nicega loseg u tome.Mozda ste vi samo ljubomorni na njeno dete?\nGospodjo Ambiciozna, Vi ste?\nAko niste, pazljivo procitajte moju poruku, razmislite, pa mi odgovorite, zasto bi samo pojedina deca imala povlascen tretman?\nVesna\t 7. novembra 2019. / Odgovori\nKo gubi ima pravo da se ljuti.. Da li ste sigurni da dete nije zaista zasluzilo?Ruzno je komentarisati tudje dete na los nacin, kao neposteno.\nGde sam napisala da je dete neposteno??\nJeste Maja ili Vesna ili….?\nZbogom i srecno!\nMihajlo\t 8. novembra 2019. / Odgovori\nA tih 100 poena palo sa neba?O kakvim Vi zaverama pricate???Ako deca znaju i sposobna su, videce se rezultati…\nSladjan\t 7. novembra 2019. / Odgovori\nDa li neko može da istakne rešenja testa za četvrti razred. Hvala.\nO\t 7. novembra 2019. / Odgovori\nStvarno nije korektno prema ostaloj deci.Neki su danas imali skolsko,neki ce imati u subotu i radice te iste zadatke.Neka deca ne rade skolsko takmicenje ,zato sto su se prosle godine plasirali na okruzno.Pa moje dete svake godine osvaja nagrade i plasira se na okruzno,i opet radi skolsko.Ako vaze pravila,vaze za sve.A ne neko da se muci i radi test,dok ce pojedini nauciti taj isti test i imati 100 bodova.Samo im se cini medvedja usluga.\nOlja\t 7. novembra 2019. / Odgovori\nDete koje ima afinitet prema nekom predmetu treba podrzati i omoguciti mu da u tome bude najbolje. Sistem skolstva nas je naucio da pogresno posmatramo neke situacije.\nDete koje ima afinitet prema nekom predmetu treba podrzati i omoguciti mu da u tome bude najbolje. Nastavnici smatraju da nivo skolskog takmicenja i nije nesto vazno. Treba deci omoguciti da se spreme za svaki nivo takmicenja.\nLana\t 7. novembra 2019. / Odgovori\nMože li neko, molim vas, da postavi zadatke i rešenja za šesti razred?\nJelena\t 8. novembra 2019. / Odgovori\nOVO JE SA SAJTA DMS STO ZNACI DA SVI MORAJU IMATI ISTI DAN : Obaveštavamo škole o tome i molimo da se sve osnovne škole koje školsko\ntakmičenje rade po zadacima DMS, to takmičenje održe u četvrtak 07.11.2019. u\n12:00 časova. Zadaci za školsko takmičenje mogu se naručiti putem telefona\n011 30 36 818 ili e-mailom drustvomatematicara@yahoo.com najkasnije do petka\n01.11.2019. Zadaci će školama biti dostavljeni poštom.\nVukasin Kopun\t 8. novembra 2019. / Odgovori\nDa li imate resenja za test sa skolskog za VI razred\nPonosni roditelji\t 8. novembra 2019. / Odgovori\nZaista ne mogu da razumem ljubomoru i ovaj prvi nebulozni komentar! Nikakve veze nema da li je dete dolazilo u skolu ovih dana, ako je osvojilo 100 %, znaci da ima kapacitet!!! Mogu PONOSNO da kazem da je i moj sin danas dobio rezultate, 100 bodova ima, treci razred je, a isao je u skolu svo vreme i radio sve kontrolne….. Niko nije ni znao kakvi ce zadaci biti pa nije mogao ni da se priprema adekvatno. Treba čestitati svoj deci na trudu!\nJelena\t 9. novembra 2019. / Odgovori\nDa li imate rešenje za treći razred?\nPonosni roditelji\t 12. novembra 2019. / Odgovori\nZaista nemam jer su rezultati i pitanja i zadaci u skoli. Verujem da će uskoro izaci na sajtu\nMiodrag\t 15. decembra 2019. / Odgovori\nDa li treće mesto na Opštinskom takmičenju garantuje plasman na Okružno?\nNenad\t 15. decembra 2019. / Odgovori\nJedino je merodavan broj osvojenih poena, nakon sto se odredi granica za prolaz.\nAzra\t 15. decembra 2019. / Odgovori\nKad ce se znati konacni rezultati i ko ide na okruzno,odnosno sa koliko bodova?


ОБРАДОВИЋ: СТУДЕНТИМА ЈАКА ТРОЈКА – ГСПРС Независност\nОБРАДОВИЋ: СТУДЕНТИМА ЈАКА ТРОЈКА\nНасловна/Новости/Актуелно/ОБРАДОВИЋ: СТУДЕНТИМА ЈАКА ТРОЈКА\nŽarko Obradović očekuje lošiju ocenu za reformu visokog obrazovanja: Tražiću od fakulteta da daju svoju ocenu da li je proces reforme urađen ili ne\nSRBIJA će na predstojećoj konferenciji ministara obrazovanja zemalja koje primenjuju Bolonjsku deklaraciju dobiti lošiju ocenu za ostvarene rezultate u reformi visokoškolskog obrazovanja u odnosu na 2009. godinu, izjavio je ministar prosvete i nauke Žarko Obradović.\nPrema njegovim rečima, Srbija će na predstojećoj konferenciji dobiti ocenu 3,11, na prethodnoj konferenciji u Luvenu 2009. godine dobili smo ocenu 3,8 (od 46 zemalja zauzeli smo 24. mesto), a 2007. u Londonu smo sa ocenom 4 bili među prvih deset zemalja.\nOcena će biti zvanično saopštena na ministarskoj konferenciji u Bukureštu za oko mesec dana, a kako je rekao ministar Obradović, nekoliko je razloga za lošiji plasman. Ministar je objasnio da su razlozi lošije ocene nedovoljno učešće studenata u procesima reforme u visokom obrazovanju, to što Komisija za akreditaciju i proveru kvaliteta nije postala punopravni član ENKVA evropske asocijacije, a nismo uradili dovoljno ni u oblasti celoživotnog učenja. Međutim, prema njegovim rečima, u nekim oblastima smo napredovali i dobili bolju ocenu nego pre, ali neke, kako je rekao, očigledno nismo dovoljno savladali.\nObradović je naveo da je, povodom akcije potpisivanja peticije studenata za izmenu Zakona o visokom obrazovanju, razgovarao sa predstavnicima Studentske konferencije univerziteta Srbije, koja je inicijator izmena tog propisa.\n– Tražiću od fakulteta da daju svoju ocenu da li je proces reforme urađen ili ne, kakav je stepen opterećenosti studenata, odnosno tražiću da se veća fakulteta izjasne o onome što studenti postavljaju kao problem – rekao je Obradović.\nŽarko Obradović je najavio da će u dogovoru sa rektorima univerziteta biti sačinjena analiza prolaznosti studenata od donošenja Zakona o visokom obrazovanju i naveo da je transparentnost rada fakulteta loša strana sistema, jer, kako kaže, studenti nemaju mogućnost na fakultetu da vide na šta se troši novac koji država daje fakultetima.


Izveli su domaći prekid na brzinu na startu, lopta koju je sa desne strane poslao Stanojević zakačila je jednog igrača Šumadije, a Rašević se bolje snašao od Pešića i doveo svoj tim u vođstvo.\nČuvar mreže Kragujevčana izašao je kao pobednik u duelu sa Isidorovićem šest minuta kasnije, ali ništa nije mogao polovinom prvog dela. Janković je na sredini oduzeo loptu gostima, dodao do Blagojevića, koji je sjajno uposlio Stanojevića na drugoj stativi.\nDa se neće predati gosti su pokazali već u 50. minutu kada je Knežević blokiran u izglednoj situaciji. Boljku defanzivnog prekida Valjevci su po ko zna koji put pokazali u finišu, što ih je moglo skupo koštati.\nAndrić je u samo četiri minuta najpre posle kornera, a zatim i prekida iskosa sa leve strane bio najviši i tada se činilo da će biti junak Kragujevčana.\nMeđutim, ni tu nije bio kraj, posle centaršuta Blagojevića odlični Stanojević je na drugoj strani pronašao Nikolića koji se našao na pravom mestu, a trijumf je u sudijskoj nadoknadi potvrdio mladi Popović tek što je ušao u igru.\nStadion: „Krušik“, Gledalaca: 400. Sudija: Miloš Petrović (Smederevska Palanka) 7. Žuti kartoni: Vuković, Milinković (Budućnost Krušik), Vranić, Vidić, Aleksić (Šumadija).\nBudućnost Krušik : Savić 6,5, Soldatović 7, Vuković 7, Milinković 7, Gentić 7,5, Nikolić 7,5, Stanojević 7,5, Janković 7 (od 74. Stevanović 7), Isidorović 6,5 (od 58. Đorđević 7), Rašević 7,5 (od 90. Popović 7), Blagojević 7,5.\nŠumadija 1903: Pešić 6,5, Todorović 6,5, Baroš 6, Andrić 7,5, Vranić 6,5, Milosavljević 6, Knežević 6, Đorđević 6,5, Pavlović – (od 16. Ćuković 6), Vidić 6,5, Aleksić 6 (od 46. Živković 6).\nIgrač utakmice: Stanojević (Budućnost Krušik)


TotalCar.rs » VW “preskočio” Toyotu uprkos dizel skandalu\nVolkswagen grupa izbila je na prvo mesto po prodaji vozila u svetu u prvoj polovini godine, dok je dugogodišnji neprikosnoveni lider, kompanija Toyota, pala na drugu poziciju, piše Automotive News.\nIako je finansijski teško pogođen prošlogodišnjim dizel skandalom izazvanim lažiranjem rezultata merenja izduvnih gasova, nemački automobilski gigant povećao je prodaju svojih vozila u prvih šest meseci 2016. za 1,5%, u odnosu na isto razdoblje prethodne godine. U periodu januar-jun, svi brendovi koji posluju u okviru grupacije ukupno su širom sveta isporučili 5,12 miliona vozila.\nSa druge strane, Toyota, koja već 4 godine uzastopno nosi zvanje naprodavanije auto-kompanije, isporučila je u prvoj polovini godine 4,99 miliona vozila, uz pad prodaje na međugodišnjem nivou od 0,6%.\nOvakav rezultat Toyote delimično je posledica povremenih prekida u proizvodnji izazvanih najpre eksplozijom u jednoj od kooperantskih fabrika, a zatim i zastojima u radu pogona drugog dobavljača, usled zemljotresa. Još jedan od razloga koji su doveli do manjeg pada prodaje u prvoj polovini godine je i smanjenje tražnje za hibridnim modelom Prius u Sjedinjenim Državama, gde ovaj automobil već godinama ima snažno uporište među kupcima.\nVW grupa postigla je rast prodaje najviše zahvaljujući povećanom interesovanju za modelima marki Audi, Porsche i Škoda, dok je matični brend Volkswagen zabeležio pad isporuka.\nTreće mesto na listi najprodavanijih svetskih proizvođača automobila u prvih šest meseci zauzeo je američki General Motors, sa 4,76 miliona prodatih vozila, uz pad isporuka od 1,2% na međugodišnjem nivou.


Gabrijel: Izbeglice najveći izazov od ujedinjenja Nemačke | Autonomija\nGabrijel: Izbeglice najveći izazov od ujedinjenja Nemačke\nVraćanje Evrope na "zatvorene granice" imalo bi "katastrofalne posledice"\nNemački vicekancelar i ministar privrede i energetike Zigmar Gabrijel izjavio je da problem talasa izbeglica predstavlja najznačajniji izazov od ujedinjenja Nemačke i kritikovao pasivnost zemalja Evropske unije.\n„Sramota je da većina zemalja-članica govori: „To nije naš problem“, kazao je nemački vicekancelar, dodajući da bi vraćanje Evrope na „zatvorene granice“ imalo „katastrofalne posledice“.\nGabrijel je za televiziju ARD rekao da je pitanje izbeglica „kolektivna dužnost“ i „najveći izazov od ujedinjenja“ 1990, što tu zemlju primorava da „učini više“ i „radikalno promeni politiku“, preneo je Frans pres.\n„Bićemo prinuđeni da radikalno promenimo našu politiku prema izbeglicama“, rekao je Gabrijel.\nČelnik nemačkih socijaldemokrata koji dele vlast sa konzervativcima kancelarke Angele Merkel, založio se za utrostručavanje iznosa sredstava opštinama za smeštaj, medicinsko zbrinjavanje i obrazovanje izbeglica, preneo je Rojters.


Dva mjeseca ne raspisuju konkurse za direktore\nAgencija za državnu službu BiH (ADS) nije još raspisala nijedan konkurs za funkcije direktora i njihovih zamjenika u Agenciji za nadzor nad tržištem, Agenciji za statistiku i Agenciji za unapređenje stranih investicija BiH, iako je Savjet ministara prije više od dva mjeseca zadužio ADS da to hitno uradi.\nSavjet ministara BiH na 176. sjednici sjednici održanoj 5. avgusta upoznao se sa informacijom o isteku mandata direktora Agencije za nadzor nad tržištem Aleksandra Golijanina i i njegovog zamjenika Dražana Primorca, zatim prvog čovjeka Agencije za statistiku Velimira Jukića i zamjenika Miljana Popića i Fadila Fatića, te direktora Agencije za unapređenje stranih investicija BiH Gordana Milinića.\nNa toj sjednici je zadužena Agencija za državnu službu BiH da hitno pokrene proceduru raspisivanja konkursa u skladu sa zakonom.\nDodatni kuriozitet leži u činjenici da je ADS polovinom jula ove godine uputila preporuku Savjetu ministara da rukovodiocima ovih institucija produži mandat bez raspisivanja konkursa, ali samo nekoliko dana nakon što je naš list pisao o tome i kritikovao tu mogućnost, Savjet ministara je usvojio zaključak kojim je zadužio ADS da hitno pokrene proceduru raspisivanja konkursa.\nPrema tvrdnjama našeg sagovornika odlično upućenog u političke prilike u Sarajevu, ovo odugovlačenje i kašnjenje ADS-a sa raspisivanjem konkursa za rukovodeće funkcije nije nikakav izuzetak, već praksa koja se ponavlja godinama unazad. On dodaje da direktorima navedenih agencija mandat ističe tek u decembru, ali ističe da to nije razlog, a pogotovo opravdanje za nepokretanje konkursne procedure.\n- To predstavlja pravu sliku neefikasnosti zajedničkih institucija, iako je moguće da se iza svega kriju politički motivi. SDS i PDP bi vrlo rado zadržali svoje kadrove u direktorskim foteljama, ali u HDZ-u BiH, a sada izgleda i u SDA su svjesni da aktuelni Savjet ministara u tehničkom mandatu odavno nema legitimitet i da nema novog Savjeta ministara, niti funkcionalne vlasti bez SNSD-a, pa zbog toga ne žure sa imenovanjima kadrova SDS-a i PDP-a na rukovodeća mjesta u zajedničkim institucijama - tvrdi naš sagovornik.\nDirektor Agencije za nadzor nad tržištem BiH Aleksandar Golijanin koji je na tu funkciju došao kao kadar PDP-a kaže da je konkursna procedura takva da direktori Agenciji za državnu službu dostavljaju uslove koje treba da ispunjavaju kandidati za direktora.\n- Upoznat sam s tim da je Savjet ministara naložio ADS-u pokretanje konkursne procedure, ali mi od Agencije još nismo dobili zahtjev da im dostavimo podatke o uslovima konkursa. Ne znam zašto to još nije urađeno, ali moguće je i da sve ima veze sa formiranjem novog Savjeta ministara - kaže Golijanin.\nKada je riječ o srpskim kadrovima na čelu zajedničkih institucija, mandati su nedavno istekli ili će isteći do kraja ove godine i direktorima Instituta za standardizaciju Aleksandru Cincaru i Agencije za forenzička ispitivanja i vještačenja BiH Neđi Kojiću, potom šefu Kancelarije koordinatora za reformu javne uprave Draganu Ćuzulanu, zamjeniku direktora Agencije za rad i zapošljavanje BiH Željku Tepavčeviću i zamjeniku direktora OBA Trifku Buhi.


NBS: Devizne rezerve 9,79 milijardi evra - Bizlife.rs\n19:04 Beograd, 13/03/2018\nTime se obezbeđuje pokrivenost novčane mase od 186 odsto i više od pet meseci uvoza robe i usluga, i skoro je dvostruko više od standarda kojim se utvrđuje dgovarajući nivo pokrivenosti uvoza robe i usluga deviznim rezervama.\nDevizne rezerve umanjene za sredstva banaka po osnovu obavezne rezerve i drugim osnovima iznosile su na kraju februara 7,98 milijarde evra, što je za 72 miliona više nego na kraju januara, saopštila je NBS.\nPovećanje bruto deviznih rezervi od 143,3 miliona evra je u najvećoj meri rezultat priliva po osnovu aktivnosti NBS, koja je na domaćem tržištu kupila 105 miliona evra, čime je povećana otpornost domaćeg sistema na eventualne buduće šokove iz međunarodnog okruženja.\nObim realizovane trgovine devizama na međubankarskom deviznom tržištu u februaru je iznosio 551 milion evra i bio je za 331,8 miliona manji nego u prethodnom mesecu.\nU prva dva meseca ove godine u međubankarskoj trgovini realizovano je ukupno 1,433 milijarde evra. U februaru je zabeležena nominalna aprecijacija dinara u odnosu na evro od 0,6 odsto.\nnbs dinar evro devize rezerve


Foto: N.N. | Tužilaštvo: Žena stradala u požaru u Banjaluci\nLjiljana Radić 21.10.2019 17:25\nBANJALUKA - Žena rođena 1955. godine stradala je u požaru koji je danas izbio u banjalučkom naselju Lazarevo, potvrđeno je za "Nezavisne" iz Okružnog javnog tužilaštva Banjaluka.\nRadnicima banjalučke firme za proizvodnju spužve "Schwam" današnji radni dan pretvorio se u pakao kada je veliki požar zahvatio njihov objekat, zbog čega su neki iskakali kroz prozor i spasili se u zadnji tren, ali nažalost, jedna njihova koleginica ipak se nije uspjela spasiti.\nStravične scene nalik onima iz horor filmova opisao je za "Nezavisne" radnik Duško Stipić, koji je po uočavanju vatre u pomoćnom objektu, gdje se nalazilo skladište, pokušao ugasiti buktinju, ali pošto je vatra bila velika otrčao je po kolege.\n"U kući nas je bilo sedmoro, a nas nekoliko smo se bukvalno u sekundi spasili od vatre. Bojim se da je jedna koleginica ostala u kući", priča kroz suze Stipić, koji je u poslednji čas izbjegao najgore.\n"Potresen sam, šokiran, sve se odigralo brzo. Nas nekoliko je uspjelo izaći i to zadnji momenat, ali jedna naša koleginica, nismo sigurni... dozivali smo je... samo je nestala i niko nije vidio da li je izašla. Ništa se nije vidjelo od dima", rekao je Stipić drhtavim glasom.\nOčevici su za "Nezavisne" ispričali da su čuli zapomaganje iz zapaljene kuće pa su parkirali kombi kako bi žene s prvog sprata skočile na njega i tako se spasile.\n"Kada su iskočile tri-četiri žene počele su panično uglas dozivati neku Miru, ali kasnije je došla Hitna pomoć pa se samo možemo nadati da su svi izašli", rekao je očevidac.\nPotresnu rečenicu: "Majka mi je izgorjela" rekla je djevojka koja je jecala sa članovima porodice na mjestu požara, koji je lokalizovan tek oko 14 sati.\nRadnik firme koju je zahvatio požar: Bojim se da je koleginica ostala u kući\nKomandir vatrogasaca: Smatramo da je jedna osoba stradala u požaru


Zukorlić povodom Erdoganove posete: Konačno su razni tereti iz prošlosti otišli u prošlost - Jutarnji GLASnik\nZukorlić je za Tanjug prokomentarisao da je kapacitet susreta i na političkom, i na poslovnom nivou bio takav da upućuje na optimizam i dodao da ga raduje konačno odsustvo svih onih momenata koji su poterećivali ti odnose.\n„Konačno, razni tereti iz prošlosti su baš otišli u prošlost gde im je i mesto i mislim da je to jako dobra poruka“, istakao je Zukorlić.\nOn kaže da je od strateškog značaja ideja povezivanja autoputem Beograda, Sarajeva i Sandžaka što je, kaže, igrom slučaja jedna od najbitnijih tačaka njegovog političkog programa koji je dve godine predstavio u dimenziji politike pomirenja koju zastupa.\n„Veoma sam radostan što je i Turska plasirala ideju, a Srbije je rado prihvatila da se u stratško patrnerstvo između dve zemlje proširi i na BIH što će značiti praktičnu dimenziju afirmacije dijaloga saradnje i pomirenja, ali isto tako i nešto što treba da dovede do pune stabilizacije regiona što je ključ“, rekao je on.\nNaveo je da je dolazak Erdogana sa delegacijom sama po sebi poruka da se radi o nameri koja je izrazito prijateljska.\nDobro je, ističe Zukorlić, što Turska pokazuje da nema jednu stranu na Balkanu, to bi bilo pogrešno, jer uvek kada se odlučite za jednu stranu iritirate drugu, pogotovo što ovde imamo i verske i kulturološke i razne druge odnose i zato je, dodaje, jako važno da Turska na Balkanu bude prijatelj svima.\n„Bio sam u Bosni pre tri, četiri dana i sreo neke od svojih prijatelja koji su aktivni u politici i nezvanično smo komentarisail najavljenu posetu. Obradovalo me je što nisam naišao na neki otpor, zašto Turska i Beograd. Kazali su mi da tako i treba – da ne treba Turska da bude ekskluzivno ‘bosanska’ ili Rusija ekskluzivno ‘srpska’ što su neki stereotipi koji samo opterećuju odnose već da svi ti veći prijatelji treba da budu oprezni prema Balkanu, dobronamerni i da svima daju iste šanse, a najvredniji će imati najviše koristi“, podvukao je Zukorlić.\nKako je rekao, ukoliko se nastavi sa naznakama i porukama koje su se danas mogle čuti, on je u tom slučaju optimista.\nTakođe, izrazio je zadovoljstvo što, kao poslanik koji dolazi iz Sandžaka i predstavlja najpre Bošnjake, konačno dolazi u priliku da iskoristi ono što je ranije govorio da je uloga bošnjačke nacionalne zajednice da uspostavi most saradnje sa muslimanskim zemljama.\n„Tu je Turska svakako jedna od najbitnijih pogotovo što mi Bošnjaci iz Sandžaka imamo izuzetno izražene odnose istorijske, verske čak rodbinske tako da je to potencijal koji se ovde može afirmativno iskoristiti“, rekao je Zukorlić.\nTagged moamer zukorlić, redžep erdogan


Poziv vlasnicima havarisanih vozila da ih uklone sa javnih površina - JUGPRESS\nPoziv vlasnicima havarisanih vozila da ih uklone sa javnih površina\nU akciji uklanjanja havarisanih vozila, kojim je do sada obuhvaćena leva strana Bulevara Nemanjića, izdato je više od 120 rešenja po kojima je postupano u pomeranju vozila sa javne površine.\nOd ukupnog broja vozila, paukom je uklonjeno više od 50 vozila, a preostali deo pomerili su sami vlasnici.\nU depou na kvantaškoj pijaci nalazi se oko 40 vozila koja vlasnici nisu preuzeli, pa je plac morao da bude proširen. Rok za podizanje vozila iz depoa je 120 dana, a po isteku tog roka vozila se odvoze u otpad i u neki od reciklažnih centara.\nProcena gradske inspekcije je da se na području gradske opštine Medijana nalazi još 150 do 200 havarisanih vozila koja će biti u narednom periodu uklonjena sa javne površine.\nNiko od vlasnika nije se do sada žalio na postupanje nadležne inspekcije i izdatih rešenja.\nSamostalnim pomeranjem havarisanih vozila vlasnici izbegavaju troškove njihovog prinudnog uklanjanja.


Čavušoglu zapretio teškim sankcijama Holandiji\nNaslovnica NAJNOVIJE Svijet Čavušoglu zapretio teškim sankcijama Holandiji\nTurski ministar spoljnih poslova Mevlut Čavušoglu rekao je da namjerava da otputuje u Holandiju na miting podrške predsjedniku Redžepu Tajipu Erdoganu i zaprijetio sankcijama Holandiji ako bude spriječen.\n“Putujem danas u Roterdam”, rekao je Čavušoglu za televiziju CNN-Turk i dodao da će, ako holandske vlasti ponište njegovu dozvolu za let biti uvedene “teške sankcije” Holandiji.\nOn treba da govori na skupu na kome se traži podrška turskih građana za predstojeći referendum u Turskoj o proširenju predsjedničkih ovlaščenja.\nČavušoglu je ponovio optužbe turske vlade da su zabrane skupova u Nemačkoj i Holandiji “fašistička praksa”.\nOn je rekao da nemačke i holandske zabrane mitinzima na kojima se zalaže da se 16. aprila glasa “da” na referendumu o ustavnim promenama kojim bi se proširila ovlašćenja turskog predsednika Redžepa Tajipa Erdogana, znači podrška strane koja je za “ne”.\nŠef holandske diplomatije Bert Kunders rekao je u četvrtak da holandska vlada smatra da je planirana poseta ministra spoljnih poslova Turske Čavušoglua “nepoželjna”.\nOn je rekao da vlada neće pružiti nikakvu pomoć ukoliko Čavušoglu u subotu ipak dođe u Holandiju kako bi učestvovao na mitingu podrške predsedniku Turske Tajipu Redžepu Erdoganu.


Tramp: Potpisujemo sporazum sa Talibanima, želimo da vratimo naše trupe kući - Sputnjik Srbija\n15:03 26 Februar 2021\nTramp: Potpisujemo sporazum sa Talibanima, želimo da vratimo naše trupe kući\n21:51 28.02.2020 (osveženo 22:25 28.02.2020) Preuzmite kraći link\nAmerički predsednik Donald Tramp izjavio je da ima nameru da povuče američku vojsku iz Avganistana u okviru planova o potpisivanju sporazuma sa talibanima.\nKako se očekuje, dokument će biti potpisan u subotu, 24. feburara u Dohi.\n„Ako talibani i vlada Avganistana ispune svoje obaveze, biće otvoren put ka okončanju rata u Avganistanu i vraćanju naše vojske kući. Te obaveze predstavljaju važan korak ka trajnom miru u novom Avganistanu, slobodnom od Al Kaide, DAEŠ-a, i drugih terorističkih organizacija, koje će stremiti da nam nanesu štetu. Na kraju će narod Avganistana morati da odluči kako će dalje živeti. Zbog toga pozivamo Avganistance da iskoriste tu mogućnost za postizanje mira i izgrade novu budućnost za svoju zemlju“, navodi se u Trampovom saopštenju.\nPrema njegovim rečima, kada se kandidovao za predsednika, obećao je Amerikancima da će povući američke trupe kući i da će se potruditi da okonča rat.\n„Postižemo značajan napredak u ispunjavanju tog obećanja“, precizirao je američki predsednik.\nOn je podsetio da su američki vojnici pre skoro 19 godina otišli u Avganistan da iskorene teroriste.\nPrema mišljenju Trampa, „za to vreme su SAD ostvarile veliki napredak u Avganistanu, ali je to skupo koštalo njihove hrabre vojnike i Avganistance“.\nAmerički predsednik je najavio da će državni sekretar SAD Majk Pompeo prisustvovati ceremoniji potpisivanja sporazuma sa radikalnim pokretom „Taliban“ u Dohi, dok će ministar odbrane SAD Mark Esper objaviti zajedničku deklaraciju sa vladom Avganistana.\nTreba napomenuti da rat u Avganistanu traje skoro 20 godina i da je strane vojne kontingente činilo oko 120.000 ljudi, a da se danas na teritoriji Avganistana nalazi svega 8.000 vojnika NATO-a. O uspešnosti vojnih akcija i borbi protiv terorističkih organizacija govori i podatak da oko 40 odsto teritorije Avganistana kontrolišu talibani, a u velikom broju provincija oni imaju i faktičku vlast.


Nema razvoja bez saradnje Nišlija i gradske vlasti\nPočetak/Društvo/Nema razvoja bez saradnje Nišlija i gradske vlasti\nNiške Vesti 29. septembra 2016.\nVeće učešće građana u odlukama Grada Niša, jača podrška početnicima u biznisu, malim i srednjim preduzećima, unapređenje inkluzivnog obrazovanja i bolja institucionalna podrška mladima ciljevi su šest javnih politika koje zagovaraju predstavnici civilnog društva u Nišu. Da bi se one u budućnosti i praktično primenjivale potrebna je aktivna saradnja nevladinog sektora sa gradskim vlastima, zaključeno je na Konzorcijumu Media i reform centra u Oficirskom domu.\nNa Konzorcijumu nevladinih organizacija predstavnicima gradske vlasti, niških ustanova i institucija prezentovani su načini rešenja životnih problema građana Niša, a koji su sagledani u proteklih godinu dana u okviru projekta „Partnerstvo za održivi razvoj zajednice“.\n„U okviru institucionalne podrške mladima predlažemo kako bi mogle Kancelarije za mlade da budu oformljene i koja je glavna uloga takve Kancelarije odnosno poverenika za mlade u opštini kako bi mladi mogli da iskažu sve svoje potencijale“, kaže Ivan Topalović iz Proaktiva.\nPredstavnici Centra za razvoj dece i mladih, Otvoreni klub su na konferenciji prezentovali predlog promena i rešenja u oblasti inkluzivnog obrazovanja.\n„Anlizom situacije smo utvrdili da za unapređenje inkluzivnog obrazovanja Grad Niš nema dovoljno finansija za lične pratioce, pedagoške asistente ili za ugradnju lifta u institucijama, dogradnju toaleta, izgradnju pristupnih rampi, ali da podržavaju i realizuju sve ono što ne zahteva određena sredstva. Ključna ideja naše javne politike je da se pronađu sredstva u gradskom budžetu za te nemene. Mi smo čak i pronašli način i mesto u budžetskoj liniji za inkluzivno obrazovanje“, kaže Jovana Čanji Aranđelović iz Otvorenog kluba.\nOrganizacija ENECA gradskim vlastima je predložila javnu politiku za veću podršku malim i srednjim preduzećima, kao i uvođenje Fonda za finansiranje preduzetničkih inicijativa koje bi pokrenulo omladinsko preduzetništvo u Nišu.\n„Nacionalna služba za zapošljavanje Niš u okviru aktivnih mera samozapošljavanja daje finansijsku i informativnu podršku svima onima koji žele da pokrenu sopstveni biznis. Ove godine dodeljujemo granotve samozapošljavanja u iznosu od 180.000 dinara i do sada smo imali 400 zahetva, a na teritoriji niške filijale odobrili smo 222 granta. Za godinu dana NSZ-u se obrati oko hiljadu i po budućih preduzetnika koji žele da saznaju više o pokretanju sopstvenog posla. Obuku o uspešnom preduzetištvu na godišnjem nivou kod nas završi oko 600 lica. Oni koji dobiju grantove pratimo i logistički pomažemo po ugovornoj obavezi 12 meseci. Tu ima mesta da se stvari promene, odnosno da naše mentorstvo duže traje kako bi imali povratnu informaciju da li imaju problema posle godinu dana poslovanja“, kaže direktor NSZ-a Boban Matić.\nPredstavnici Konzorcijama dodaju da je krajnji cilj da svi zajedno učestvuju u kreiranju bitnih dokumenata i planova i smernica koje će sutradan biti primenjive.\n„Smatramo da ukoliko građani nisu uključeni od samog starta u proces donošenja odluka manje su šanse da se te odluke poštuju i primenjuju“, kaže direktor Media i reform centra Mladen Velojić.\nIz Nacionalne koalicije za decentralizaciju predlažu promene u pružanju kvaliteta usluga svih gradskih institucija i preduzeća u Nišu tako što će više slušati probleme građana i brže reagovati u njihovom rešavanju, kao i da građani imaju veći uticaj u donošenju strateških odluka Grada Niša.\nPredstavnici grada smatraju da teme koje su iznete na konferenciji svakako zaslužuju analizu, sintezu rešenja i implementaciju.\n„Svaku ideju koja nam se ovde nudi razmotrićemo, jer je to naša obaveza. Ukoliko su ideje i predlozi što konkretniji i primenjivi implementiraćemo ih. Sve teme koje su obrađene na konferenciji su dobrodošle, naročito one koje se tiču omladinskog preduzetnišva i utvrđivanje javnog interesa građana jer smatram da tu postoji prostor da se na tim poljima naprave određeni pomaci. U svim fazama je bitno da svi ključni subjekti koji su zainteresovani budu prisutni, da sarađuju, da sinhronizuju svoje aktivnosti“, kaže zamenik gradonačelnika Miloš Banđur.\nKonzorcijum koji je radio projekat čine Otvoreni klub, Proaktiv, Centar za razvoj liderstva, ENECA, Nacionalna koalicija za decentralizaciju i Media i reform centr Niš.\nCentar za razvoj liderstva ENECA inkluzivno obrazovanje Kancelarija za mlade Konzorcijum mala i srednja preduzeća MCN Nacionalna koalicija za decentralizaciju omladinsko preduzetništvo Otvoreni klub Niš partnerstvo za održivi razvoj zajednice Proaktiv učešće građana\nNKD: Izgradnja novih naplatnih rampi pogrešna odluka


Haradinaj: Pečat ABK imaju mnoga dobra djela na Kosovu – Radio Gora\nHaradinaj: Pečat ABK imaju mnoga dobra djela na Kosovu\nAlijansa za budućnost Kosova obilježila je 21. godišnjicu svog osnivanja. Lider ove stranke Ramuš Haradinaj rekao je da ABK nosi pečat procesa posvećenosti državnosti.\nTakođe je rekao da je nova politička generacija u ABK-u djelovala zajedno sa građanima i Kosovom u izazovima slobode do nezavisnosti zemlje i da i danas nastavlja da djeluje za Kosovo sa snažnom, sigurnom ekonomijom, članicom NATO-a, koju predvodi Amerika a takođe i članom UN.\nU aktivnosti koju je ABK organizovala u parku Grmija, Haradinaj je rekao da je ABK ispunila sva data obećanja.\n„Alijansa se razlikuje od ostalih partija, jer ne samo da likepo artikuliše interese Kosova već ih i ostvaruje. Pečat Alijanse sadrži mnoga dostignuća Kosova od slobode, osnovne infrastrukture, početka novog života na Kosovu, opštinske uprave, usluga za građane u svako doba i sa poštovanjem. Pečat Alijanse ima pečat stvaranja prvih ministarstava pravde i javnog poretka 2005. Takođe pečat Alijanse sadrži sve procese angažovanja Kosova do nezavisnosti, dok su u drugoj vladi pečat Alijanse imala sva djela koja su temelj naše države danas“.\n„Odlučili smo sami, nismo vodili dijalog sa Srbijom, odlučili smo se za porez i reciprocitet, odlučili smo za svoj suverenitet štiteći ekonomiju Kosova. Odlučili smo se za Vojsku Kosova koja sa ustavnim mandatom štiti Kosovo na cijeloj svojoj teritoriji. Odlučili smo se za Trepču, odlučili smo se za energetsku nezavisnost. Pečat Alijanse nose djela koja su tada i danas svi cjenili: prva ostavka premijera zemlje, kao i druga ostavka, dostojanstveno suočena sa optužnicama pred Međunarodnim sudom i nevinost i čistoću rata OVK-a”.\n“Mi ćemo nastaviti da djelujemo, da radimo, dok će drugi nastaviti da razgovaraju o našim poslovima. Pečat Alijanse je takođe Zakon o platama, koji se kao takav još uvijek čeka. Pečat Alijanse ima zakon o glavnom gradu, sprovođenje zakona o Obiliću. Pečat Alijanse ima povratak proizvodnje energije u KEK-u i mnogi druge poslovi u obrazovanju, zdravstvu, kulturi, ali, što je važno, pečat Alijanse uvek imaju građani zemlje koji uvek mogu da računaju na nas, kao u vrijeme odbijanja plana Ban Ki-moona u šest tačaka, kao i u teška vremena današnjice, suočavanja sa „non pejperima”, dodao je Haradinaj.\nNa kraju se zahvalio mladim ljudima koji su bili dio ove aktivnosti na obilježavanju godišnjice osnivanja ABK-a.


Đelić: SPP šansa da građani Srbije bolje žive\nod Admin taj Sre 3 Sep 2008 - 13:32\nPotpredsednik Vlade Srbije Božidar Đelić rekao je danas da je ratifikacija Sporazuma o stabilizaciji i pridruživanju (SSP) Evropskoj uniji (EU) šansa da Srbija ojača svoju privredu i njeni građani dobiju priliku da bolje žive.\n"SPP je jedan od najvažnijih ugovora koje je Srbija imala mogućnost da potpiše i on određuje strateški pravac zemlĐelić: SPP šansa da građani Srbije bolje živeje", rekao je Đelić u Skupštini Srbije obrazlažući Predlog ratifikacije SPP-a i Prelaznog trgovinskog sporazuma Srbije i EU.\nUbrzanim pridruživanjem EU Srbija, kako je naglasio Đelić, neće odustati od borbe za očuvanje teritorijalnog integriteta.\n"Nikada nećemo pristati na bilo kakve ucene vezane za priznavenje jednostrano proglašene nezavisnosti Kosova niti ćemo ikada trgovati Kosovom", rekao je Đelić.\nŠP je, kako je dodao, neutralan kad je u pitanju konačni status Kosova, a ulaskom u ugovorni odnos sa zemljama EU Srbija će efikasnije moći da se bori za očuvanje celovitosti svoje teritorije.\nĐelić je objasnio da Privremeni trgovinski sporazum sa EU, koji će se primenjivati do učlanjenja Srbije u EU, dalje šansu poljoprivredi Srbije da izvozi na to tržište bez carinskih ograničenja.\n"Svake godine će bez carina moći da se izveze 180.000 tona šećera, 8.700 tona junetine i velike količine vina iz Srbije", rekao je Đelić i dodao da su Prelaznim sporazumom dobro zaštićeni domaći poljoprivredni proizvođači i industrija, bolje nego u drugim zemljama koje su u postupku pridruživanja EU.\nRatifikacija SPP je značajna, prema rečima Đelića, i zbog sigurnosti stranih investitora koji nameravaju da ulažu u Srbiju, kao i zbog toga što će kompanija iz Srbije imati tretman domaćih pravnih lica na tenderima koji budu raspisivani u zemljama EU.\nĐelić je istakao da će dobijanjem statusa kandidata za članstvo u EU Srbija dobijati godišnje 2,5 milijardi evra iz evropske kase.\n"Evropa nije rešenje za sve naše pobleme, ali sporazum sa EU je nas najbolji saveznik u borbi protiv nezaposlenosti i u postizanju cilja da Srbija postane centar Jugoistočne Evrope", rekao je Đelić.\nUčlanjenje Srbije u EU, kako je dodao, podržavaju i Ruska federacija, Kina i Indija, jer je i njihov interes da naša zemlja ojača svoju stratesku poziciju.


Pokrenuti postupci protiv 16 učesnika na tržištima veleprodaje i maloprodaje sportske odeće, obuće i opreme « Komisija za zaštitu konkurencije\nKomisija za zaštitu konkurencije pokrenula je postupke radi ispitivanja povrede konkurencije protiv 16 učesnika na tržištima veleprodaje i maloprodaje sportske odeće, obuće, opreme i aksesoara.\nZbog osnovane pretpostavke postojanja povrede konkurencije iz člana 10. Zakona o zaštiti konkurencije, a kojom se ograničava konkurencija na tržištima maloprodaje i veleprodaje sportske obuće, odeće, opreme i aksesoara u Republici Srbiji, pokrenuti su postupci protiv: „N SPORT“, „PREDUZEĆE ĐAK“, „OFICCE-SHOES“, „PLANETA SPORT“, „CARVEL“, „SPORTMARKET“, „ZVEZDA FOREVER“, „TOTAL SPORT“, „SPORTIKO“, „UNIVERS-CO“, „EUROSTAR“, „TRIM DOO VRBAS“, „K..G…FASSHION“, „KOPELLI“ i „STR FOKUS“ i „KOMISION SPORT ONE“.\nKomisija je 18. avgusta 2016. godine izvršila nenajavljeni uviđaj u poslovnim prostorijama društva „N SPORT“ i pribavila informacije, podatke i ugovore koje je ovo društvo zaključivalo sa svojim kupcima. Nenajavljeni uviđaj sproveden je zbog osnovane sumnje da postoji opasnost uklanjanja ili izmene dokaza koji se nalaze kod stranke u postupku.\nPrema prikupljenim informacijama i dokumentima, društvo „N SPORT“, kao prodavac, zaključivalo je, sa ostalim učesnicima na tržištu protiv kojih je Komisija pokrenula postupak, ugovore o poslovnoj saradnji koji su sadržavali obavezu kupaca da se u daljoj prodaji pridržavaju minimalnih maloprodajnih cena koje određuje „N SPORT“. Ova obaveza se naglašeno odnosila na robne marke PUMA, RUSSSELL ATHLETIC, SERGIO TACCIHINI i druge. Takođe, ugovorima je bila predviđena zabrana akcijskih prodaja i drugih oblika povoljnije prodaje, bez prethodnog odobrenja prodavca, odnosno „N SPORT“.\nKomisija je osnovano pretpostavila da pojedine odredbe zaključenih ugovora predstavljaju obostrano usaglašenu obavezu kojom se, na nedozvoljen način, utvrđuju cene i uslovi trgovine, a što je restriktivni sporazum koji predstavlja povredu konkurencije iz člana 10. Zakona o zaštiti konkurencije. Restriktivni sporazumi su sporazumi učesnika na tržištu koji imaju za cilj ili posledicu ograničavanje, narušavanje ili sprečavanje konkurencije na teritoriji Republike Srbije, a naročito oni sporazumi koji sadrže odredbe kojima se neposredno ili posredno utvrđuju cene i uslovi u daljoj prodaji ugovornih proizvoda.


Aleksandra Samardžić osvojila treće mjesto na Evropskom kupu | Trebinje Live\nAleksandra Samardžić osvojila treće mjesto na Evropskom kupu\nAleksandra Samardžić, članica džudo kluba ,,Leotar“ nastupila je na Evropskom kupu za kadete u Teplicama (Češka) od 20-21. aprila 2013. i osvojila u jakoj konkurenciji treće mjesto i bodove za evropsku rang listu.\nNa ovom kupu učestvovalo je 714 takmičara iz 33 evropske zemlje. Aleksandra je u 1. kolu pobijedila slovenku ( Istenič) iponom, u drugom takođe iponom poljakinju (Tymann) da bi u trećem kolu bila zaustavljena od šampionke u toj kategoriji njemice (Scoccimaro), u prvoj repasažnoj borbi iponom je savladala čehinju (Matejčkovu), u drugoj takođe iponom holanđanku (Walhout), a u borbi za treće mjesto iponom je pobijedila njemicu (Hoelterhoff). Inače ova medalja dobija još više na značaju jer je ovo prvo Aleksandrino takmičenje u većoj kategoriji tj. -70kg i da njena forma i rezultati tek treba da se vide na predstojećim turnirima.